Nikolić i Pahor o podršci Slovenije na putu Srbije ka EU @ Cafe.ba\nNikolić i Pahor o podršci Slovenije na putu Srbije ka EU Regija\nIzvor: agencije 28.05.2016 u 18:04 h\nPredsjednik Srbije Tomislav Nikolić boravak u Sarajevu, povodom održavanja Samita 100 biznis lidera jugoistočne Evrope i procesa "Brdo-Brioni", započeo je bilateralnim susretom sa slovenačkim kolegom Borutom Pahorom. Napokon OTKRIVENA TAJNA koju je Slobodan Milošević DECENIJAMA SKRIVAO!Bugarski general: Rusi naoružavaju Srbe, a nama NATO ništaU Srbiji veliki broj pripadnika terorističke organizacije FETO\nPredsjednici Srbije i Slovenije razgovarali su u hotelu "Evropa" o regionalnoj i bilateralnoj saradnji. Kako je saopštila Pres služba predsjednika Srbije, Nikolić i Pahor su razgovarali o nastavku izvanrednih bilateralnih odnosa i daljem unapređenju ekonomske saradnje dvije zemlje.\nDio razgovora bio je posvećen predstojećem susretu "Brdo-Brioni procesa" koji okuplja lidere zemalja u regionu. Tokom sastanka detaljno je razmatrana i aktuelna situacija u regionu. Nikolić je istakao je da je saradnja između dvije zemlje izuzetno dobra i podvukao da je Slovenija važan spoljnotrgovinski partner Srbije.\n"Spoljnotrgovinska razmjena dvije zemlje premašila je milijardu evra godišnje", napomenuo je Nikolić, i dodao da bi Srbija i Slovenija trebalo zajedinički da istupaju na trećim tržištima i da realizuju zajedničke projekte u različitim oblastima.\nPahor je istakao da će ta zemlja nastaviti da pruža podršku Srbiji na putu ka EU i dodao da je Slovenija spremna da pomogne prilikom usklađivanja zakonske regulative i propisa tokom procesa pridruživanja. Predsjedniku Srbije Tomislavu Nikoliću ovo je prva posjeta Sarajevu od kada je izabran na tu funkciju.\nOn je trebalo da posjeti Sarajevo u martu ove godine, što bi bila i njegova prva zvanična i bilateralna posjeta BiH, međutim, otkazana je jer je u međuvremenu u Švajcarskoj po potjernici iz Srbije uhapšen ratni komandant Armije BiH Naser Orić. On će bi trebalo zajedno sa kolegama iz Slovenije, Hrvatske, Bosne i Hercegovine, Makedonije, Albanije, Crne Gore, Kosova i članovima Predsedništva BiH, da govori na predsjedničkom panelu Samita 100 biznis lidera jugoistočne Evrope.\nSamit 100 biznis lidera je inicijativa koju su 2011. pokrenuli Srpska asocijacija menadžera, Hrvatsko udruženje poslodavaca i Udruženje menadžera Slovenije, a ubrzo joj je podršku pružila i Atlas Fondacija iz Crne Gore. Cilj skupa jeste uključivanje poslovnih lidera u dijalog i panel diskusije kojim će pokušati da oblikuju novu viziju poboljšanja poslovanja i kvaliteta život u regionu.\nOvogodišnji Samit se održava pod motom "Dogovor za novo doba", i, kao i svake godine od kada je počeo da se organizuje, održaće se zajedno sa "Brdo-Brioni" procesom, koji okuplja političke lider jugoistočne i centralne Evrope. Šefovi država regiona razgovaraće o aktuelnoj situaciji u jugoistočnoj Evropi.\nPredsjednici regiona u nedjelju će održati sastanak u okviru "Brdo-Brioni" procesa, nakon kojeg će rezultate razgovora iznijeti na konferenciji za štampu. Pratite Cafe.ba putem aplikacija za Android i iPhone i društvenih mreža Facebook i Twitter.


100.000 otkaza ili niže penzije - Penzionerski Vesti\nPosted on March 24, 2014 March 24, 2014 by Penzionerske Vesti\nBeograd — Broj zaposlenih u javnom sektoru morao bi da se smanji za 100.000 ako bi Vlada odlučila da uštedi samo smanjenjem broja zaposlenih a ne rezanje plata i penzija.\nArsić kaže da bi takav scenario ugrozio obavljanje usluga javnog sektora, koji ne bi mogao da pruža zdravstvene, obrazovne, bezbednosne i druge usluge koje su važne za funkcionisanje celog društva.\n“Svaki dobro utemenjen program fiskalne konsolidacije podrazumeva da se na početku smanje plate i penzije za desetak odsto, a da se nakon toga postepeno u toku nekoliko godina ukupan broj zaposlenih u javnom sektoru smanji za pet do deset odsto”, naveo je Arsić.\nOn ističe da penzionere ne bi trebalo isključivati iz mera koje treba da uštede 400 miliona evra, jer je bolje da broj ljudi obuhvaćenih štednjom bude veći, da bi procenat ušteda na svakom pojedincu bio manji. “Ako bi se na primer štedelo samo na platama, onda bi to podrazumevalo njihovo smanjenje od 25 odsto, što je i socijalno i ekonomski neodrživo”, smatra Arsić.\n“Najbolje je smanjiti subvencije, budući da je reč o uštedi od oko jedan odsto bruto domaćeg proizvoda, dok se za subvencije odvaja skoro tri odsto. Sledećih godina bi trebalo obezbediti da se ne pokrivaju gubici takvih preduzeća kao što je Srbijagas. To bi verovatno bilo dovoljno ili bi svakako pokrilo značajan deo tih ušteda. Dodatne uštede bi mogle da dođu iz javnih nabavki”, navodi Gligorov.\nEkonomista Nikola Fabris takođe tvrdi da je teško izbeći smanjenje plata i penzija, osim ukoliko ne dođe do značajnijeg smanjivanja broja zaposlenih u javnom sektoru. “Mislim da u ovom trenutku treba izbegavati mere koje donose male budžetske prihode, poput solidarnog poreza, a fokusirati se na ozbiljne rezove, koji će u narednih nekoliko godina svesti budžetski deficit na tri posto BDP-a”, kaže profesor Ekonomskog fakulteta u Beogradu. On dodaje da je fiskalnu konsolidaciju najlakše sprovesti na početku mandata svake vlade, zato što ona podrazumeva bolne i nepopularne mere, a tada Vlada ima najveću podršku.\nPrevious PostPrevious Penzije po novom od 2015. godine\nNext PostNext Žene rade do 63 a muškarci do 66?


Odložen let Spejseksove kapsule sa astronautima\nBeta 14. novembra 2020. 10:05\nKompanija Spejseks (SpaceX) odložila je svoj planirani drugi let sa astronautima za jedan dan zbog jakih vetrova i vremenskih uslova i pomerila lansiranje za nedelju.\nŠef američke svemirske agencije Nasa, Džim Brajdenstin objavio je da je lansiranje sada predvidjeno za nedelju 19.27 po lokalnom vremenu (2.27 u ponedeljak po srednjeevropskom vremenu) iz svemirskog centra Kenedi na Floridi, umesto u subotu u 19.49.\nČetiri astronauta troje Amerikanaca i jedan Japanac treba da budu prebačeni Spejseksovom kapsulom na Medjunarodnu svemirsku stanicu u nedelju uveče.\nObvjava o odlaganju poletanja usledila je pošto je šef Spejseksa Ilon Mask javio da je dobio pomešane rezultate testa Kovid-19 i da čeka rezultat još jednog testa.\nDžim Brajdenstin rekao je da prema politici agencije svako ko je testiran pozitivno na Kovid-19 mora da ide u karantin i da ostane izolovan. Zvaničnici su rekli da trasiranjem kontakata nije nadjena bilo kakva veza izmedju Maska i osoblja koje je bilo u kontaktu sa astronautima, koji i dalje imau odobrenje za let.\nJoš se ne zna da li će Masku biti dozvoljen dolazak u na mesto lansiranja u Kenedi svemirskom centru čak i ako kasniji testovi pokažu da je negativan.\nZamenik direktora u Nasi Norm Najt rekao je da su uputstva vrlo stroga oko ograničenja pristupa astronautima pre leta da bi osigurali da su bezbedni i zdravi.\nMask je preko Tvitera javio da je testiran pozitivno na korona virus, zatim negativno dva puta pa ponovo pozitivno. Rekao je da se prethodnih nekoliko dana nije baš dobro osećao, kijavica, kašalj i niska temperatura ali da sada nema nikakve simptome.\nMask je rekao da su prvi testovi bili brzi 15-ominutni testovi i da sada čeka rezultate osetljivijih laboratorijskih testova kojima treba duže.\nNasa i predstavnici Spejseksa nisu hteli da kažu gde se Mask juče nalazio, mada su zvaničnici potvrdili da nije u Kenedi centru. Njegova kompanija je bazirana u Južnoj Kaliforniji gde mu je i dom.\nPredstojeći let sa posadom obavlja se samo tri meseca od kada je Spejseks završio svoj probni let sa dvojicom Nasinih astronauta.\nČetiri astronauta idu na Medjunarodnu svemirsku stanicu gde treba da ostanu puno vreme od pet do šest meseci. Njih će zameniti na proleće druga posada koju će prevesti Spejseks.\nNasa je predala prevoz svemirskim letelicama Spejseksu i Boingu, posle povlačenja svojih svemirskih šatlova 2011. Boing još nije obavio ni jedan prevoz.\nSpejseks je od maja ponovo počeo da obavlja letove sa posadom iz SAD, posle devet godina prekida i zavisnosti od Rusije da prevozi američke astsronaute.\nDok Spejseks nije počeo letove Nasa se oslanjala na ruske kapsule za prevoz američkih astronauta.


ISPUNJENI USLOVI ZA IPARD, KONKURS U NOVEMBRU\nBeograd (15. avgust 2017.) - Ministar poljoprivrede Branislav Nedimović je najavio danas da će prvi konkursi za korišćenje IPARD sredstava EU u iznosu od 175 miliona, koji su namenjeni poljoprivrednicima, biti raspisani početkom novembra ili krajem decembra.\n"Došla je juče eksterna revizija EK i ovde će biti 28 dana. Mi smo pre godinu i po dana imali blokirajuće faktore i sve smo ih otklonili, što se tiče ljudstva Uprave za agrarna plaćanja, objekta, IT standarda i drugih standarda sa aspekta bezbednosti, sve je u skladu sa evropskim procedurama. To će doneti konkurs krajem novembra, početkom decembra".\nNedimović je rekao da je reč o 175 miliona evra od EU na koje ide 50 miliona evra sredstava Srbije,tako da će srpski poljoprivrednici imati na raspolaganju 225 miliona evra, za nabavku mehanizacije, skladišne i prerađivačke kapacitete.\n"Moramo na promišljen način da pristupimo, važnije su dugoročne mere, evo već sutra se u Žitištu gradi sistem za navodnjavanje - krenuli su prvi sistemi za navodnjavanje da se grade posle 20 ili 30 godina. Reč je o četiri nova sistema. Mi ćemo biti u selu Međa, odakle ćemo krenuti sa sistemom za navodnjavanje. Cilj je da imamo oko 30.000 hektara zemlje koje će obuhvatiti novi sistemi za navodnjavanje".\nKukuruz i soja su najviše pogođeni sušom, a najugroženiji je srednji Banat, Srbobran, Žabalj i druge opštine.\nMinistar kaže da će procena štete od sušte biti gotova krajem avgusta ili početkom septembra, kao i da kukuruz učestvuje oko 35 odsto u biljnoj proizvodnji Srbije.\nOn je dodao da treba i protivgradni sistem zaštite da se digitalizuje.\nNedimović je rekao da voćarske i povrtarske kulture tu ne bi trebalo da budu ugrožene ove godine i da će kukuruza biti dovoljno za naše potrebe, ali i za izvoz.\nOn je kazao da sledi žetva suncokreta i da su obezbeđeni kupci u smislu prerađivačkih kapaciteta i da ćemo imati otkup kakav je bio prethodnih godina.\n:: AgroVizija Portal :: ISPUNJENI USLOVI ZA IPARD, KONKURS U NOVEMBRU ::


Đukanovićev kabinet: Bez komentara na Irinejeva očekivanja oko Kosova\n30. septembar/rujan, 2019.\nKabinet predsednika Crne Gore Mila Đukanovića saopštio je danas da ne želi da komentariše "očekivanja" patrijarha Srpske pravoslavne crkve Irineja o povlačenju priznanja Kosova i naveo da Crna Gora "samostalno vodi konzistentnu spoljnu politiku, polazeći od svojih državnih i nacionalnih interesa".\n"Što se tiče patrijarhovih očekivanja u vezi s priznanjem Kosova, to ne bismo ni komentarisali. Crna Gora samostalno vodi konzistentnu spoljnu politiku, polazeći od svojih državnih i nacionalnih interesa, doprinoseći tako, po ocenama sa najmerodavnijih evropskih i svetskih adresa, i stabilnosti regiona", saopšteno je Vijestima iz službe za informisanje predsednika Crne Gore.\nPoglavar Srpske pravoslavne crkve je pre dva dana, tokom boravka u Crnoj Gori, kazao da je uveren da će Đukanović povući priznanje "lažne države Kosovo te da će se vratiti pravim vrednostima".\nOpraštajući se od vernika nakon liturgije povodom obeležavanja 800 godina autokefalnosti SPC organizovanih u Grblju kod Budve, Irinej je kazao da ga je Đukanović pozdravio preko mitropolita Amfilohija kome je, kako je rekao, preneo da mu je "bilo žao što ne može da prisustvuje" svečanosti, jer je sprečen.\n"Šef kabineta se u usmenoj komunikaciji uobičajeno zahvalio na pozivu i obavestio o javnosti već poznatoj činjenici da je predsednik u to vreme u Njujorku. Druge komunikacije u vezi sa ovim nije bilo", saopšteno je tim povodom iz službe za informisanje crnogorskog predsednika.\nPolomljeni telefon čuva uspomene na dom u Avganistanu\nŽenama u crnogorskoj politici teško protiv predrasuda\nDemonstranti u Srbiji sumnjaju da su snimani Huawei opremom\nU Hrvatskoj osude predsjednikovog relativiziranja genocida u Srebrenici\nŠta je sporno u zakonima zbog kojih se protestuje u Srbiji?\nFeministice traže smjene ako javna bolnica u Zagrebu ne omogući pobačaj\nRatni veterani Spasoje, Mirko i Asim pozivaju na mir u BiH\nPredsjedništvo BiH bez Dodika usvojilo odluku o sporazumu s EU\nRadoičić, Veselinović i sa njima povezani Srbi sa Kosova pod sankcijama SAD\nPočela isplata 20 evra novčane pomoći građanima u Srbiji\nSrbija obnavlja nabavku naoružanja iz Rusije\nSvi putevi 'vode' u Kinu: Rupe na novom putu svile\nSkoro jednak broj radnika i penzionera u Republici Srpskoj


U Crnoj Gori moguće zaposlenje radnika sa Filipina – Portal RTPV\nNaslovna / Vijesti / Društvo / U Crnoj Gori moguće zaposlenje radnika sa Filipina\nU Crnoj Gori moguće zaposlenje radnika sa Filipina\nVinka Gogić 8. Jula 2019.\tDruštvo Ostavite komentar 85 pregledi\nU Crnoj Gori postoji potreba za zapošljavanjem radne snage iz inostranstva, naročito u sektorima turizma, građevinarstva i poljoprivrede, saopštila je potpredsjednica Privredne komore, portalu Investitor.\nPotpredsjednica Privredne komore Crne Gore Ljiljana Filipović ocijenila da postoji prostor za saradnju sa Filipinskm asocijacijom izvoznika usluga PASEI “u cilju zajedničkog doprinosa rješavanju problema deficita radne snage u Crnoj Gori”.\nFilipinske asocijacije izvoznika usluga PASEI je, kako su saopštili iz Privredne komoreCG, najveća industrijska asocijacija filipinskih licenciranih agencija za zapošljavanje, koja regrutuje i raspoređuje radnike na poslove u inostranstvu. Svake godine organizuju posjete tržištima rada, u želji da pomogne članicama da pronađu nove zemlje za filipinske radnike.\nŠefica delegacije PASEI-a,kazala je da su tokom misija u Evropi prepoznali potrebe za zapošljavanjem filipinskih radnika koji su, kako tvrdi, veoma dobro obučeni za poslove u različitim djelatnostima.\nOna se interesovala za uslove zapošljavanja stranih radnika u Crnoj Gori, kao i da li je potrebno da regrutovanju filipinskih radnika prethodi sporazum dvije vlade o tom pitanju.\nŠefica delegacije Filipinske asocijacije izvoznika usluga je upoznala predstavnike Privredne komore CG o tome da je uobičajno da radnici sa Filipina u inostranstvu budu angažovani na period do dvije godine, odnosno da se najkraće angažuju na šest mjeseci i tada traže platu koja je viša od prosječne.\nNiskokvalifikovani radnici, kao što su sobarice, dobijaju od 600 do 650 američkih dolara.\nPrije zapošljavanja, kako je objašnjeno, poslodavac je dužan da pošalje podatke o kompaniji i poslovne izvještaje Ambasadi Filipina, a takođe plaća povratne avio-karte zaposlenima.\nFilipović je kazala da će PKCG informisati kompanije o mogućnostima zapošljavanja radnika sa Filipina i utvrditi kakve su njihove potrebe za tim.\nOna je sugerisala da PASEI uspostavi saradnju sa crnogorskim agencijama za zapošljavanje kako bi se realizovalo angažovanje kadra sa Filipina u Crnoj Gori.\nPredhodno Održana XXX redovna Skupština akcionara Rudnika uglja AD Pljevlja\nSledeće U utorak drugi upisni rok na UCG


Boris Berezovski zatvorio 43. Bemus - Bizlife.rs\nBoris Berezovski zatvorio 43. Bemus\n13:13 Beograd, 27/10/2011\nSvetska muzička zvezda Boris Berezovski, jedan od najmoćnijih klavirskih virtuoza današnjice, održao je u Beogradskoj areni koncert kojim je zatvoren 43. Bemus, na kome je pod motom “Spoj danas” od 16. do 26. oktobra održano 15 koncerata. Prvi koncert Beogradskih muzičkih svečanosti od kako postoji najstariji i najznačajniji muzički festival u Srbiji i regionu, održan je u Beogradskoj areni.\nOko dve hiljade posetilaca u arhitektonski modernom zdanju Beogradske arene dočekala je sinoć neobična scena: blistavi crni klavir Stenvej na crvenoj sceni, izdignutoj bini u obliku trougla, osvetljenoj sa svih strana. Kada je na scenu izašao umetnik koga prati reputacija najmoćnijeg virtuoza na klaviru – Berezovski, već nakon prvog klavirskog bisera koji je izveo čulo se zašto je ovaj koncert najavljivan kao spektakl, koncert klasične muzike kakav u Beogradu još nije viđen.\nPijanista koga danas u svetu ocenjuju kao jednog od najmoćnijih virtuoza, umetnika snažnog senzibiliteta obdarenog jedinstvenim unutrašnjim sluhom, izveo je polularni program za najširu publiku. U prvom delu koncertne večeri izveo je bravurozne “Varijacije na Paganinijevu temu, op. 35”, “Tri mađarske igre” Johanesa Bramsa, “Tokatu” Arama Hačaturjana, “Etida u obliku bugi-vugija” Mortona Gulda, tri kineske kompozicije Ejbrema Čejsinsa “Flirtation in a Chinese Garden” i “Rush Hour in Hong Kong” i “Tri prelida” Džordža Geršvina. U drugom delu koncerta usledila je “ozbiljnija” klavirska literatura “Mefisto valcer br. 1” Franca Lista, kompozicije Isaka Albeniza “Asturias” i “Granada”, “Stari Beč” Leopolda Godovskog, “Labud” Sen-Sans/Godovski, “Minutni valcer” Šopen/Godovski i “La Valse” Morisa Ravela.\nNa 43. Bemusu, pored svetski poznatih i domaćih izvođača svih generacija, ekskluzivnost festivalu dale su premijere novih dela savremenih kompozitora.\nBio je to zanimljiv, raznovrstan i moderan program, uz poštovanje klasičnih vrednosti na 15 koncerata, premijera opere, dve muzičko scenske predstave za decu, umetničke radionice, veliki orkestri i renomirani solisti.\nBrojnoj publici svih generacija koja je pratila programe ostaje razmišljanje, ocenjivanje i iščekivanje novog Bemusa.


U gradskoj Skupštini je priređen prijem povodom uspeha vaterpolo\n"Drago mi je što smo dobrim radom, ponašanjem, zalaganjem, disciplinom i verom u sebe osvojili prvu zlatnu medalju za Srbiju u ekipinim sportovima na Evropskim igrama. Igrači su iz dana u dan, iz utakmice u utakmicu napredovali i bili najbolji u najbitnijem trenutku. Na pravi način su pokazali kako se igra za Srbiju", rekao je Milenković.\nSelektor je naveo da je njegova ekipa na pravi način počela godinu i zahvalio joj na dobrom radu.\n"Bilo je teško zbog obaveza dobrih rezultata koje su nam nametnule starije selekcije. Momci su se dobro nosili s tim teretom. Ovo je veliki uspeh koji će im ostati za ceo život i veliko iskustvo", naveo je Milenković.\nPredsednik Skupštine Vaterpolo saveza Srbije Živko Cvjetićanin rekao je da je zlatnom medaljom iz Bakua dobro otvorena reprezentativna sezona.\n"Iza ove ekipe su neverovatan rad i fantastična odricanja. Vaterpolo je sportski brend Srbije - zlatna koka koja nosi zlatna jaja. Društvo bi trebalo još da pomogne, očekujemo podršku i od grada, koju već imamo, posebno u organizaciji Evropskog prvenstva sledeće godine u Beogradu, koje će biti veliki izazov", istakao je Cvjetićanin.\nZamenik gradonačelnika Beograda Andrija Mladenović rekao da je vaterpolo sport koji Srbiji donosi veliki broj medalja i da je uspeh iz Bakua uvertira za Evropsko prvenstvo, čiji će Beograd biti domaćin u januaru sledeće godine.\n"Nije bilo lako to opravdati, pošto smo mi na svim takmičejima glavni konkurenti za osvajanje medalja. Ovo je dobra uvertira za Evropsko prvenstvo u Beogradu. To će biti dobar podsticaj da se okitimo medaljom, ali i da na pravi način ugostimo sve reprezentacije", dodao je Mladenović.\nMladenović je ocenio da u juniorskoj ekipi ima igrača koji će igrati za Srbiju na Olimpijskim igrama u Rio de Žaneiru 2016. godine i zahvalio vaterpolistima što su dobar uzor i što će ovim uspehom doprineti da mnogo mladih počne da se bavi sportom.


Crveni krst Crne Gore u Briselu predstavio plan djelovanja u slučaju priliva migranata - Crveni krst Crne Gore\nCrveni krst Crne Gore u Briselu predstavio plan djelovanja u slučaju priliva migranata\nU periodu od 12-15. oktobra 2015. godine, predstavnici Crvenog krsta Crne Gore su prisustvovali sastanku socijaldemokrata i demokrata, kao i organizacija civilnog društva sa zapadnog Balkana koji se održao u Evropskom parlamentu u Briselu.\nTokom posljednjih godina održan je veliki broj ovakvih sastanaka na kojima se diskutuje o evropskoj perspektivi država zapadnog Balkana.\nOvogodišnji sastanak, pored izlaganja političkih lidera iz regiona na temu aktuelne situacije u zemlji, izazovima i mogućnostima, bio je posvećen i izbjegličkoj krizi u Evropi.\nGeneralna sekretarka Crvenog krsta Crne Gore, Jelena Dubak, je imala priliku da predstavi plan djelovanja Crne Gore u slučaju većeg priliva izbjeglica, sa akcentom na humanitarni pristup u svim situacijama. Navedeno je da Crveni krst Crne Gore kontinuirano komunicira sa kolegama iz Srbije i Makedonije i da su njihova iskustva od izuzetnog značaja za pripremu i adekvatno djelovanje. Svakako je istaknuto da bi u slučaju dugotrajnijeg priliva izbjeglica i njihovog zadržavanja u zemlji, Crnoj Gori bila neophodna međunarodna pomoć.\nSastanku su pored političkih lidera iz regiona i organizacija civilnog društva, prisustvovali Evropski komesar za humanitarnu politiku i odgovor u krizama, kao i direktor za zapadni Balkan iz Generalnog direktorata za susjedstvo i pregovore za proširenje.


Stigao još jedan avion sa medicinskom opremom iz Kine, troškove leta pokrila EU | Insajder\nStigao još jedan avion sa medicinskom opremom iz Kine, troškove leta pokrila EU\nJoš jedan avion sa medicinskom pomoći za Srbiju iz Kine sleteo je večeras oko 21.30 na beogradski aerodrom Nikola Tesla. Let iz Kine organizovan je uz pomoć Razvojnog programa Ujedinjenih nacija (UNDP), a troškove u iznosu od oko 460.000 dolara pokrila je Evropska unija.\nAvion je na beogradskom aerodromu dočekala premijerka Ana Brnabić. Ona je rekla da su avionom iz kineskog Tjenđina dopremljeni klinički respiratori, neinvazivni respiratori, zaštitne maske, zaštitna odela, testovi i oprema koju je kupila Republika Srbija iz budžeta, ali i koju su donirale Narodna Republika Kina i kompanije iz te države, pre svega HBIS, vlasnik Železare Smederevo, ali i IBS i Elephant Alliance.\n„Ovo je poruka solidarnosti i zajedništva, i prelep primer toga kako svet postaje jedno u teškim vremenima, a vremena jesu teška, ne samo za Republiku Srbiju, već za ceo svet. Evropa prolazi kroz najteža vremena i najveće izazove od Drugog svetskog rata. U ovakva teška vremena solidarnost je najvažnija da bi svi mogli da pobedimo ovaj strašan virus“, poručila je premijerka.\nIstakla je da je let pomogao UNDP, dok je troškove leta u iznosu od oko 460.000 dolara pokrila EU. Zahvalila se NR Kini, kineskim kompanijama, i Evropskoj uniji koja je i „sama suočena sa velikim izazovima i svakodnevno gubi hiljade života u borbi sa koronavirusom“.\n„Hvala im što su pomogli da nekako svi zajedno - i Kina, i EU, i UN i mi omogućimo da večeras dočekamo još jedan u nizu aviona. Računamo da je 10 aviona potrebno da dopremimo sve što smo kupili i sve ono što nam šalju kao donacije. EU pokriva troškove za najmanje četiri leta“, istakla je premijerka.\n„Radimo sa srpskim vlastima, zatražili su pomoć EU i kada je reč o transportu i drugoj opremi. Prva pomoć stiže večeras, a ostalo narednih dana. Optimističan sam da će potrebne stvari biti isporučene u kratkom vremenskom roku“, rekao je Fabrici.\nPrethodno je u Srbiju stigla iz Kine pomoć u opremi i medicinskom materijalu, a došao je i tim kineskih lekara koji su se borili sa koronavirusom.


Telemach Crna Gora na prvom sajmu poslova za studente elektrotehnike „Job Fair“ | TelemachME\nTelemach Crna Gora na prvom sajmu poslova za studente elektrotehnike „Job Fair“\nEvropsko udruženje studenata elektrotehnike - lokalni komitet Podgorica (EESTEC - LC Podgorica), u saradnji sa Unijom poslodavaca Crne Gore (UPCG), organizovali su danas, 15. maja 2019.g. prvi sajam poslova za studente elektrotehnike „Job Fair“, uprostorijama Sportsko - kulturnog centra Univerziteta Crne Gore.\nCilj sajma „Job Fair“ je da studentima olakša put do željenog posla, prakse ili stručnog usavršavanja, na način što će ih povezati sa kompanijama koje su zainteresovane da dobiju mlad, motivisan i, prije svega, stručan kadar.\nU okviru sajma naš kolega Ilija Vukmirović, menadžer sektora za tehniku, održao je kratku prezentaciju o naprednim rešenjima i inovativnim proizvodima naše kompanije. Ilija je govorio o Kompaniji i prednostima zaposlenja u oblasti telekomunikacija, a zatim i o EON-u, TV platformi najnovije generacije, uz koju svaki TV postaje smart TV.\nNakon prezentacije, studenti su imali mogućnost da na Telemach štandu dobiju informacije o uslugama Kompanije, ali i mogućnostima stručne prakse, zaposlenja, usavršavanja i sezonskog zaposlenja u Telemach-u.


VOX NF3870 frižider sa zamrzivačem cena, cene Srbija, prodaja Beograd Novi Sad Niš\nVOX NF3870 frižider sa zamrzivačem cene\nVOX NF 3870 Samostojeći, Energetski razred A+, Kapacitet frižidera 225 l, Kapacitet zamrzivača 95 l... specifikacija\ncena od 39.569,00 do 45.890,00 din | prodavnica (3)\nEPonuda nije internet prodavnica već Vam omogućava da brzo i lako nađete VOX NF3870 frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem NF3870 na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX NF3870 frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX NF3870 frižider sa zamrzivačem. Pre kupovine, podatke za VOX frižider sa zamrzivačem NF3870 proverite na sajtu PROIZVOĐAČA.


UIO: Preko granice prešlo 3.700 tona pomoći od početka poplava u BiH – Magazin Plus\nHome/UIO: Preko granice prešlo 3.700 tona pomoći od početka poplava u BiH\nOd početka poplava u Bosni i Hercegovini pa zaključno sa jučerašnjim danom na graničnim prelazima je registrovano ukupno 561 vozilo koje je dovozilo humanitarnu pomoć u BiH. Ukupna težina svih pošiljki humanitarne pomoći iznosi 3.716.663,46 kg. Kad je u pitanju vrsta robe koja se uvozila kao humanitarna pomoć najviše ima prehrambenih artikala, vode, odjeće i obuće, hrane za bebe i pelena, raznih higijenskih sredstava.\nCarinski postupak nad pošiljkama međunarodne pomoći Uprava za indirektno oporezivanje BiH (na graničnim prelazima, u carinskim ispostavama, kao i grupama za carinske postupke) provodi prioritetno, uz poštivanje propisanih pravila zahtijevanog carinskog postupka. Pošiljke međunarodne humanitarne pomoći upućene u Bosnu i Hercegovinu treba da prati spisak (specifikacija) robe koja treba da sadrži podatke o pošiljaocu robe, primaocu robe, vrsti robe, količini i vrijednosti robe.Važno je naglasiti da primalac takve pošljke može biti registrovana humanitarna organizacija u BiH, organ javne uprave u BiH ili javna organizacija u BiH. Pored toga iz dokumentacije koja prati pošiljku međunarodne pomoći mora biti vidljivo da se radi o besplatnoj pošiljci, pri čemu to može biti odvojena izjava pošiljaoca ili naznaka na samom spisku (specifikaciji) robe da se ista poklanja u humanitarne svrhe za područja pogođena poplavama u BiH.\nUprava za indirektno oporezivanje BiH ranije je donijela odluku da carinske ispostave Bihać, Gradiška, Brod, Orašje, Zvornik, Trebinje, Sarajevo, te aerodromi Sarajevo, Banja Luka, Mostar i Tuzla rade 24 sata dnevno za sve humanitarne pošiljke namijenjene područjima pogođenim poplavama u BiH, kako bi se te pošiljke što brže ocarinile i stigle na područja kojima su namijenjene. Također, apelujemo na sve špeditere koji provode carinski postupak, da daju svoj maksimalni doprinos i pomognu svim uvoznicima koji dovoze humanitarnu pomoć u BiH.\nmagazinplus.eu – uino.gov.ba\nThe Huffington Post: Povratak Hitlera - Devet fašističkih stranaka u Europskom parlamentu


Poslanici pitali o zločinima, mafiji, lovcima i Evropskom parlamentu - Politika - Dnevni list Danas\nPočetna » Politika » Poslanici pitali o zločinima, mafiji, lovcima i Evropskom parlamentu\nRazmatranje Predloga zakona o klimatskim promenama\nPoslanici Skupštine Srbije iskoristili su danas na početku sednice pravo da postavljaju pitanja nadležnim institucijama, a najviše su ih zanimali zločini, tajkuni, lovci ali i izveštaj Evropskog parlamenta.\n0Piše: Beta 16. marta 2021. 14.25 Izmenjeno: 14.25\nPredsednik poslaničke grupe Ujedinjena dolina – SDA Sandžaka Šaip Kamberi zatražio je od nadležnih da obaveste javnost da li su identifikovani počinioci zločina u kafiću „Panda“ 1998. godine u Peći.\nKamberi je podsetio da je tada u kafiću ubijeno šest mladića, od kojih su petorica još išla u gimnaziju, a da je zločin pripisan albanskim teroristima.\n„Do 2013. godine roditelji su bili uvereni da je to tačno, ali je krajem te godine Aleksandar Vučić izjavio da zločin u Pandi nisu počinili Albanci i da će javnost biti zgrožena kad sazna istinu“, rekao je Kamberi.\nOn je dodao da je Vučić i kasnije ponavljao da ima saznanja o tom zločinu i da je prvi koji je smogao hrabrost da o tome govori, ali da 23 godine posle zločina javnost i dalje očekuje istinu.\nPoslanik Đorđe Milićević iz SPS-a osvrnuo se na nacrt izveštaja Evropskog parlamenta i ocenio da se u njemu na oštar i neprimeren način iznosi sumnja u sastav srpskog parlamenta bez opozicije, kritikuje menjanje izbornih zakona u godini izbora i iznose primedbe da parlament ne kontroliše izvršnu vlast.\nOn je rekao da nije tačno da se u Skupštini koristi govor mržnje prema evropskim zvaničnicima, da oni ne znaju šta je govor mržnje i pozvao ih da im pravnici „Toma Fila ili Aleksandar Martinović objasne šta je govor mržnje“.\nMilićević je pitao predsednika Skupštine Ivicu Dačića da li će skupština doneti svoju rezoluciju kao način da demantuju stavove iz evropske rezolucije.\nDačić je rekao da će se, kada izveštaj EP bude usvojen 24. marta videti u kom obliku je usvojen i ako bude potrebno, o tome će se izjasniti i Skupština.\nPoslanik sa liste „Aleksandar Vučić – Za našu decu“ Milija Miletić pitao je da li se planira izmena zakona o oružju i municiji.\nPrema njegovim rečima, sada je zakon takav da ako neko podnese prijavu o pretnjama, oružje se oduzima ne samo onome ko je optužen za pretnje, već i njegovom ocu ili dedi, pa kako je ocenio to nije dobro, „jer onda oni ne mogu da idu u lov do kraja postupka“.\nPoslanica Danijela Veljović iz SDPS-a pitala je kada će biti nastavljeni radovi na izgradnji Centra izvrsnosti u Kragujevcu gde je trebalo da bude smeštena i banka matičnih ćelija, čiji je zavšetak bio najavljen za 2015. godinu.\nPoslanik sa liste „Aleksandar Vučić – Za našu decu“ Uglješa Mrdić tražio je od poreske uprave i istražnih organa „da utvrde i saopšte sve što se tiče Đilasovih računa u Švajcarskoj, na Mauricijusu i drugim egzotičnim zemljama.“\n„Dok se Srbija bori za ekonomiju i protiv mafije, imamo paniku kod tajkuna. Tajkun Dragan Đilas je pokrao državu i stekao 619 miliona evra „, rekao je Mrdić.\nU nastavku zasedanja, poslanici su započeli raspravu o Zakonu o klimatskim promenama.\nMinistarka zaštite životne sredine Irena Vujović izjavila je danas u Skupštini Srbije u Beogradu da je Zakon o klimatskim pojavama kojeg poslanici razmatraju, „znak da je Srbija prepoznala važnost prilagođavanja na izmenjene klimatske uslove i uspostavljenja sistema za smanjenje emisije gasova sa efektom staklene bašte“.\n„Ovim zakonom potvrđujemo da su pitanja iz oblasti zaštite životne sredine i klimatskih promena konačno dobila zasluženo mesto u Vladi Srbije i da se nalazi visoko na lestvici prioriteta. Ujedno pokazujemo da je Srbija snažno opredeljena da svoj budući privredni rast bazira na inovacijama, zelenoj energiji i otvaranju novih, zelenih radnih mesta“, rekla je ministarka.\n„Ekstremni klimatski događaji poput poplava, suše, šumskih požara i toplotnih talasa su sve intenzivniji, a štete koje su u Srbiji izazvale elementarne nepogode od 2000. godine procenjuju se na oko sedam milijardi evra“, navela je Vujović.\nMinistarka je navela da se predloženim zakonom „propisuje izrada važnih strateških dokumenata“ u roku od dve godine.\nPoslanici su u nastavku najavili da pdržavaju predlog zakona o kojem se glasanje očekuje ove nedelje.\nPoslanici podržavaju predlog Zakona o klimatskim promenama\nU raspravi o predlogu Zakona o klimatskim promenama, poslanici Skupštine Srbije su danas u Beogradu najavili da će glasati za taj predlog da bi se u Srbiji smanjila emisija štetnih gasova sa efektom staklene bašte.\nPredsednik skupštinskog Odbora za zaštitu životne sredine, Ljubinko Rakonjac, izjavio je da privreda mnogo trpi zbog klimatskih promena i naveo poplava 2014. godine i kasnije.\nIzvestiteljka skupštinskog Odbora za evropske integracije, Elvira Kovač, navela je da se budućim Zakonom o klimatskim promenama stvara preduslov za uvođenje „sistema trgovine emisijama“ zagađujućih gasova koji je ključni instrument EU u borbi protiv klimatskih promena.\n„Predložena rešenja su izraz potrebe usklađivanja sa zahtevima EU “ rekla je Kovač i dodala da je predlooženi zakon i uslov za održivi ekonomski razvoj i smanjenje rizika od gubitka zbog elementarnih nepogoda.\nPoslanica SDPS-a, Jasmina Karanac, rekla je da Srbija, kao kandidat za prijem u EU, treba da zna da je cilj EU da najkasnije do 2050. godine postigne „klimatska neutralnost“ – nulto godišnje zagađenje.\nI ostali poslanici u prepodnevnom delu rasprave uglavnom su govorili o temi koja je na dnevnom redu.\nNova sednica u utorak, 23. marta\nPredsednik Skupštine Srbije Ivica Dačić sazvao je za utorak, 23. mart, sednicu na kojoj će poslanici odlučivati o izboru sudija koji se prvi put biraju na sudijsku funkciju, na predlog Visokog saveta sudstva.\nNa dnevnom redu sednice biće i Predlog zakona o potvrđivanju ugovora Srbije i Evropske banke za obnovu i razvoj o zajmu za projekat izgradnje širokopojasne komunikacione infrastrukture u ruralnim predelima.\nPoslanici će razmatrati predlog zakona o potvrđivanju Odluke Zajedničkog komiteta o uspostavljanju Zajedničkog evropskog vazduhoplovnog područja na Kosovu.\nNa sednici će biti razmatran i predlog odluke o izboru zamenika poverenika za informacije od javnog značaja i zaštitu podataka o ličnosti, navedeno je u saopštenju Skupštine Srbije.\nirena vujovic, Narodna skupština, Zakon o klimatskim promenama, zasedanje skupstineBeograd\nFon Kramon Taubadel: Srbija ima iste ekološke obaveze kao članice Unije


Aktuelno, Srbija i region, Vesti — By taty on May 30, 2012 3:45 pm\nNajbolji teniser sveta Novak Đoković plasirao se u treće kolo Rolan Garosa pošto je eliminisao Slovenca Blaža Kavčiča.\nĐoković je posle više od dva sata borbe na “Suzan Lenglen” terenu slavio sa 6:0, 6:4, 6:4 i izborio meč protiv boljeg iz duela Devildera i Berera.\nNole je dominirao u prvom setu koji je osvojio sa maksimalnih 6:0. Kavčič se razigrao u drugom, stekao brejk prednost ali je Đoković uspeo da preokrene na 6:4. Novak je na kraju uspeo da slomi otpor rivala i slavio pobedu.\nTags: najbolji srpski teniser, najbolji svetski teniser, Nole, Novak Đoković, Rolan Garos, Rolan Garos: Đoković se plasirao u treće kolo, Sport, srpski teniser, tenis, teniser, Vesti iz sporta\nSupruga ruskog milijardera Andreja Meljničenka, bivša članica grupe Models i nekadašnja manekenka Sandra Meljničenko postala je danas mama devojčice...


PressReader - 24 Sata (Serbia): 2018-04-16 - Vučić: Srbija ne treba i ne želi da se meša u igre velikih sila\nVučić: Srbija ne treba i ne želi da se meša u igre velikih sila\nPredsednik Srbije Aleksandar Vučić je komentarišući napade SAD, Velike Britanije i Francuske u Siriji rekao da to za „nas predstavlja bolno podsećanje na period kroz koji smo prošli“. “Mi smo mala zemlja, ne treba da se mešamo”, rekao je Vučić.\n ZA SVE NAS KOJI SMO STARIJI od 18, 19 godina ovo predstavlja bolno podsećanje na period kroz koji smo prošli - rekao je predsednik Srbije za RTS.\n- Politika vojne neutralnosti, politika u kojoj se uzdate “u se, i u svoje kljuse” je jedina politika koju možemo da vodimo jer politika “biti na strani jačeg”, ne mora da znači da smo na strani morala i pravde - rekao je Vučić.\n- Mi smo mala zemlja, brojčano mali narod, moramo sa svima da razgovaramo i da pokušamo da imamo partnerski, i, s kim je moguće, prijateljski odnos, da čuvamo svoju zemlju i izbegavamo svaku mogućnost za ovakav scenario, ne samo u našoj zemlji nego i u regionu - rekao je Vučić.\nPredsednik je istakao i da udari koji su sprovedeni pokazuju da živimo u svetu koji je prožet strahovitim sukobima i da se zbog vojnih i političkih interesa začas mogu stvoriti krizna žarišta.\n- Takvu atmosferu nismo imali od Drugog svetskog rata, iako mene mnogo više podseća na atmosferu pred Prvi svetski rat. Ne tvrdim da će bilo šta od toga biti jer su interesi i razorna moć svih strana užasno veliki. Naše je da izvučemo pouke i zemlju pozicioniramo na dobar način, da obezbedimo sigurnost za naše građane i na tome radimo svakog dana - rekao je predsednik Srbije.\nDodao je da sve što se dešava pokazuje koliko je važno da razumemo da mir i stabilnost nisu nešto što je zauvek dato.\n- Jedan dan ratovanja može da vas vrati desetine godina unazad - rekao je Vučić.\nNaveo je i da je Srbija čvrsto opredeljena za mir i stabilnost.\n- Imamo u poslenjih 25 godina najveći trend rasta, ali ne možemo da se vratimo na 1989. godinu kada je u pitanju BDP, što pokazuje koliko smo godina vraćeni unazad, ne samo svojom krivicom, ali i nerazumevanjem\nsvetskih prilika i svega što se oko nas dešava. Važno je pokazati oprez, smirenost i odgovornost i čini mi se da ljudi mnogo bolje razumeju moje reči, a koje su mogli da čuju i od kancelarke Angele Merkel,\na to je - mir i stabilnost gotovo po svaku cenu - poručio je predsednik.\n- Jedan metak da je opalio ko zna kako\nbi se sve završilo. Zahvaljujem Srbima što do toga nije došlo, ali to pokazuje koliko je sve krhko i koliko zahteva rada i energije. Zadovoljan sam što smo uspeli brzo da razgovaramo sa francuskim ministrom spoljnih poslova i sa Angelom Merkel koja je stvari na Balkanu razumela i definisala bolje nego što bih ja mogao - dodao je predsednik Srbije.\nRekao je da je važno da se nastavi sa novim projektima, sa izgradnjom stanova za vojsku, policiju i BIA.\n- Moramo da budemo tihi i radimo na ekonomskom napretku, ali i da jačamo naše bezbednosne snage i armiju, da budemo spremni sebe da zaštitimo, a nikoga da ne ugrožavamo. Na kraju krajeva, niko nikoga nigde neće da štiti. Moramo da vodimo pametnu politiku koja će da nas vodi u ekonomski boljitak, ali da uvek znamo da možemo da budemo, ni krivi ni dužni, nečija žrtva za 20, 50 godina i zato moramo da imamo modernu, brzu, sposobnu i efikasnu armiju - zaključio je Vučić.\nPredsednik Srbije juče se sastao i sa ambasadorom SAD Kajlom Skotom, kako bi razgovarali o situaciji u Siriji, posle koalicionih vazdušnih udara. Skot je pozvao Srbiju da podrži istragu koju sprovodi Organizacija za zabranu hemijskog oružja, a Vučić je poručio da Srbija čuva vojnu neutralnost, saopštila je Služba za saradnju sa medijima predsednika Srbije.\nSkot je naveo da su SAD u potpunosti uverene da su vazdušna sredstva sirijskih vlasti bila odgovorna za napad hemijskim oružjem na civilno stanovništvo u Dumi 7. aprila, kada su desetine ljudi poginule, a stotine ranjene. On je naglasio da je taj napad bio jasno kršenje obaveza Sirije prema Konvenciji o hemijskom oružju, kao i kršenje Rezolucije 2118 Saveta bezbednosti Ujedinjenih nacija.\n- Americki ambasador je, takođe, istakao da Rusija nije uspela da održi obećanja koja je dala kao garant Ženevskog okvira iz 2003. godine, na osnovu kog se Sirija obavezala da se odrekne svog hemijskog oružja i nikad ga više ne upotrebi - navodi se u saopštenju.\nSkot je pozvao Srbiju da pruži punu podršku istrazi koju sprovodi Organizacija za zabranu hemijskog oružja, i naglasio da su koalicioni napadi 14. aprila bili neophodni, srazmerni i opravdani, kao i da su imali za cilj da spreče dalje užase koje izaziva hemijsko oružje.\n- Srbija ljubomorno čuva i štiti svoju vojnu neutralnost. Naša zemlja želi da sa svima razgovara i ima partnerski i prijateljski odnos - naveo je predsednik Vučić.


Nadimci srpskih klubova: Kako je nastao 'Parni valjak', a gde se takmiče 'Zmajevi'? - Grocka Info\nNaslovna Vesti Sport Nadimci srpskih klubova: Kako je nastao ‘Parni valjak’, a gde se takmiče...\nKada neko kaže da ide da gleda ćurane, zebre, kanarince i zmajeve trebalo bi da znate da ne ide u Zoološki vrt već na fudbalsku utakmicu Borca iz Čačka, Jagodine, Novog sada i Voždovca.\nSrpski fudbalski klubovi imaju najrazličitije nadimke koje su dobili iz ko zna kojih razloga, a po kojima ih nazivaju lokalni navijači.\nŠampion Srbije u prethodnih šest godina, Partizan, nosi krajnje zanimljiv nadimak – „Parni valjak”. Ne, nije to ime nastalo u čast popularne zagrebačke muzičke grupe. Taj su nadimak crno-beli dobili još pre oko pola veka kada su igrali dominantno i u tadašnjoj Jugoslaviji, a bogami i u Evropi. Uostalom, iz Humske 1 su sigurno ponosni na podatak da je generacija iz 1966. igrala finale Kupa šampiona protiv slavnog Reala iz Madrida. Nažalost, „Parni valjak” bio je zaustavljen, a Madriđani su pobedili sa 2:1. Neki od igrača koji su tada nastupali za Partizan bili su Milutin Šoškić, Velibor Vasović, Milan Galić, Josip Pirmajer…\nDa li biste navijali za „Romantičare”?\nAko je vaš odgovor potvrdan, obucite plavo-belu kombinaciju i pravac Karaburma. To je, naime,nadimak OFK Beograda. Godine 1953. osvojili su prvi Kup Jugoslavije, a 1955. uspeh je ponovljen. Još dva Kupa osvojena su 1962. i 1966. Bilo je to najslavnije vreme OFK Beograda, kada su fudbaleri ovog kluba zbog lepe i atraktivne igre stekli nadimak „Romantičari”. Najveći uspeh na evropskoj sceni je plasman u polufinale Kupa osvajača Kupova u sezoni 1962/63. „Romantičari” su u polufinalu poraženi od engleskog Totenhama, kasnije i osvajača ovog takmičenja.\nFK Mačva je sama stvarala svoju istoriju i istakla legendu o „Provincijskom Urugvaju”. Ovaj popularni naziv za Mačvu prvi put se spominje 1927. godine u lokalnim novinama „Radikal”. Urugvaj je važio za fudbalsku velesilu, kao dvostruki olimpijski pobednik, kad svetska prvenstva još nisu bila ustanovljena. Mačva je jedan od najstarijih klubova kod nas jer su osnovani 1919. godine. Sada nastupaju u Srpskoj ligi Zapad, što je treći rang takmičenja.\nFudbaleri Smedereva su dobili nadimak „Oklopnici” zbog imena Sartid koje su nosili devedesetih godina. Sartid je bila železara koju su privatizovali Amerikanci, a bavila se proizvodnojm čelika.\nJedan od zanimljivijih nadimaka imaju fudbaleri Dorćola, koje navijači zbog svetlo plave boje dresova kakve ima reprezentacija Argentine, ali i stila igre koji podseća na južnoamerički, zovu „Gaučosi”.\nI oni su jedan od najpopularnijih lokalnih klubova jer derbi meč sa lokalnim rivalom GSP Poletom, gleda i do 5.000 ljudi.\nPoreklo nadimka Radničkog iz Niša seže još iz 1962. godine. Na utakmici sa Crvenom Zvezdom na istočnoj tribini Čaira izronio je transparent „Real sa Nišave” koji je svojom dužinom od oko 20 metara i visinom od 2 metra delovao impozantno. Po njemu je Radnički nešto kasnije dobio i nadimak s obzirom da se transparent mogao videti na svakoj utakmici Radničkog na Čairu u periodu šezdesetih.\nOd tada, pa nadalje niški Čair važio je za vruć teren gostujućim ekipama delom zbog igre Radničkog, a delom zbog paklene atmosfere koju su pravili njegovi navijači na svakoj utakmici i koji su popunjavali tribine neretko do poslednjeg mesta.\nZanimljivi su bili i transparenti ovog kluba sa više nego interesantnim parolama – „Real iz Niša Evropom juriša”, „Real iz Niša sve redom šiša”…\nFudbaleri iz Jagodine imaju logičan nadimak „Ćurani”. Ovaj grad je poznat po uzgoju ćurki, pa je logično bilo da i sportisti dobiju taj nadimak.\n„Kanarinci” su fudbaleri Novog Sada, a nadimak su dobili po jarko žutim dresovima koji podsećaju na kanarince. „Zmajevi” su fudbaleri Voždovca jer na dresovima imaju logo sa crvenim zmajem.\nČačani nemaju Zoološki vrt, ali imaju „Zebre”. To su fudbaleri Borca, koji su taj nadimak stekli zbog prugastih šara na dresovima poput zebrinih. Oni trenutno nastupaju u Prvoj ligi Srbije.\nNadimci beogradskih niželigaša\nEkipa IM Rakovice nosi nadimak „Traktoristi” zbog nekada veoma profitabilne fabrike IMR koja je prozvodila ta poljoprivredna vozila. „Vukovi sa Kosmaja” su fudbaleri Sopota, a taj nadimak su dobili iz jednostavog razloga – igraju podno planine Kosmaj. „Lokosi” su momci koji pikaju loptu za Lokomotivu, a „Golubovi” su igrači Hajduka sa Liona. Ako neko nije znao, „Saobraćajci” su sa Dorćola i nastupaju za GSP Polet.\nDNEVNO.RS Oni su igrali za Zvezdu i za Partizan: Najpoznatiji ‘janičari’ srpskog fudbala\nZoran Njeguš za DNEVNO.RS: Igrači Atletika su već sada bogovi na zemlji, a tek ako uzmu titulu…\nDNEVNO.RS Švajcarska 1954: Mundijal kojim je harala mađarska ‘laka konjica’ predvođena Puškašom\nDNEVNO.RS Finale Svetskog prvenstva 1950: Dan kad su Brazilci palili svoje zastave\nAutor: M. Ljuna\nDatum: nedelja, 20. april 2014. u 19:54\nPrethodni tekstKako da se posle praznovanja i obilnih obroka, za 3 dana vratite u formu?\nSledeći tekstPogledajte kakvu je fotku noćas na Fejsbuk okačila naša najlepša teniserka (FOTO)


► Vučić: Beograd i Priština nisu ni blizu dogovora\n"Vrlo je teško postići bilo kakav dogovor. Nismo blizu dogovora, dogovora nema.Da smo mi blizu rešenja nismo, mnogo smo daleko.Ako bude došlo do dogovora obavestiću narod kompletno", rekao je Vučić.\nUpitan o tome što Albanci iz Bujanovca, Preševa i Medveđe idu u Tiranu na razgovore, Vučić je rekao da nema strahove "od kandidovanja tema i želja mnogih koje se nisu promenile".\n"Da sačekamo rezultate pa da vidimo ko je šta dobio, a šta izgubio. U eventualnom sporazumu sa Albancima moramo da znamo da smo svi pomalo izgubili", rekao je Vučić novinarima na Bežanijskoj kosi.\nVeoma poštujem SPC, neću govoriti loše o njoj\n"Imam puno poverenje u patrijarha Irineja. Pripadam srpskoj crkvi ali ako od mene očekujete da govorim nešto loše o njoj, ja to neću, čak ni o onima koji se na mene kamenom bacaju na dnevnom nivou.\nNeću da ulazim u to", kazao je Vučić novinarima u Beogradu komentarišući poslednje istupe igumana manastira Visoki Dečani Save Janjića.\nOn je dodao da svako od nas ima mogućnost da narodu kaže "ovo je ono što nam srce govori a ovo što nam razum govori".\nĐorđević pravio procenu troškova na vojni rok od godinu dana, cena je manja\nPredsednik Srbije Aleksandar Vučić izjavio je danas da je ranija procena tadašnjeg ministra odbrane Zorana Đorđevića da bi ponovno uvođenje vojnog roka koštalo 600 miliona evra urađena na osnovu pretpostavke da bi vojni rok trajao godinu dana.\nBeograd i Priština /


Guverner Softić na godišnjoj skupštini MMF-a i Svjetske banke - Privredna štampa\nGuverner Softić na godišnjoj skupštini MMF-a i Svjetske banke\nGuverner Centralne banke Bosne i Hercegovine (CBBiH) Senad Softić boravio je od 13. do 15. oktobra 2017. godine u Washingtonu gdje, u sastavu delegacije BiH, prisustvuje Godišnjoj skupštini Međunarodnog monetarnog fonda i Svjetske banke, te bilateralnim sastancima sa visokim zvaničnicima ovih finansijskih institucija.\nGuverner Softić prisustvovao je Plenarnoj sjednici i otvorenju Godišnje skupštine MMF-a i SB, te sastanku holandsko-belgijske Konstituernce MMF-a i SB kojoj pripada i BiH, tokom kojeg je razgovarano o aktuelnim ekonomskim i finansijskim temama u zemljama članicama Konstituence, kao i ekonomskom razvoju i finansijskoj stabilnosti država članica Konstituence. Ovi sastanci su prilika da se razgovara o temama o kojima Konstituenca treba imati stav na sastancima MMF-a i Svjetske banke.\nKao član bh. delegacije i u svojstvu guvernera u Svjetskoj banci za vrijeme trajanja Godišnje skupštine, guverner Softić je prisustvovao sastancima sa direktorom Odjela MMF-a za Evropu Paulom Thomsenom, izvršnim direktorom u MMF-u Anthonyem de Lannoyem, i šefom Misije MMF-a za BiH Nadeemom Ilahijem, potom sa izvršnim direktorom u SB Frankom Heemskerkom, direktoricom SB za Zapadni Balkan Lindom van Gelder i potpredsjednikom SB za ECA regiju Cyrilom Mullerom. Tokom ovih sastanaka bilo je riječi o ekonomskim kretanjima, monetarnoj politici, bankarskom i finansijskom sektoru, te o aktuelnostima u vezi s implementacijom preporuka iz Pisma namjere sa MMF-om.\nPosljednjeg dana boravka u Washingtonu održan je sastanak sa predstavnicima zemalja Zapadnog Balkana o izazovima i mogućnostima u sektoru privredne javne infrastrukture i bankarskog sistema, čiji domaćin je bio Paul Thomsen, direktor Odjela za Evropu u MMF-u.\nguverner SoftićMMFSvjetska banka\nKorporacija Xerox i Electronics For Imaging (EFI) danas su najavili svoje strateško partnerstvo, kojim žele…\nPrema podacima Vijeća za državnu pomoć BiH, u 2016. godini u BiH je dodijeljena državna…\nJP Autoceste FBiH objavilo je tender za izvođenje radova na izgradnji Sarajevske obilaznice - LOT…


Alveš sleteo u Torino - Sportske.net\nAlveš sleteo u Torino\nStigao je desni bek brazilske reprezentacije na "Čizmu", gde ga očekuje potpisivanje ugovora sa šampionom.\nLegendarni Englez stao Pogbi na žuljItalijanski rat za Belgijanca?Potvrđeno - Ma kakav Inter, zna se gde ide Berardi!Juventus - Jedan napadač stiže, drugi odlazi!Juve napravio listu zamena za Moratu, stara ljubav zaborava nema?\nJuve je još ranije "kaparisao" Danija Alveša, a sutra bi trebalo i da se "overi" saradnja između Brazilca i prvaka Italije.\nAlveš je stigao danas u Torino, medicinski pregledi i potpisivanje ugovora su zakazani za sutra, a zvanično predstavaljanje za utorak.\nBrazilac je na odmoru, od kako je završio učešće sa reprezentacijom Brazila na Kopa Amerika Sentenariju. Brazil je ispao još u prvoj fazi takmičenja, kako je nakon tri kola sakupio samo četiri boda, te su dalje otišli Peru i Ekvador.\nDesni bek je bio u redovima Barse još od sezone 2008/09, kada je na "Kamp Nou" došao iz Sevilje.


Infosec 2015 Konferencija | Vesti i saopšenja\nSedma regionalna konferencija o IT bezbednosti „TeleGroup Infosec 2015”\nInformaciona bezbednost = ekonomska i društvena stabilnost države\nSedma regionalna konferencija o informacionoj bezbednosti, a treća po redu u Srbiji „TeleGroup Infosec 2015” koja je održana 23. aprila u Beogradu, predstavila je najsavremenija tehnološka rešenja za zaštitu informaciono – komunikacionih sistema od hakerskih napada, kompjuterskih virusa i drugih oblika zloupotreba informacija na internetu. Predstavnici vodećih svetskih kompanija u oblasti informacione bezbednosti kao što su IBM, Check Point, F5, Gemalto, Trend Micro i Verimatrix su zajedno sa predstavnicima kompanije TeleGroup, sa više od 250 učesnika podelili znanja i iskustva o aktuelnim rešenjima za zaštitu mreža, podataka, Cloud okruženja i aplikacija. Konferenciju je otvorio gospodin Saša Živanović, načelnik odeljenja za borbu protiv visokotehnološkog kriminala Ministarstva unutrašnjih poslova Srbije, istakavši značaj strateške saradnje državnog, javnog i privatnog sektora u suzbijanju viskokotehnološkog kriminala kao i preventivne zaštite IT resursa dajući akcenat na praktičnim primerima kako reagovati u situaciji kada je IT ekosistem već napadnut.\n„Era digitalne ekonomije i svakodnevno korišćenje računara, pametnih telefona, tableta i društvenih mreža, zahteva da obezbedimo maksimalne uslove za zaštitu ličnih i drugih podataka od zloupotreba na internetu. Poslovni korisnici i državne institucije treba da omoguće još veću zaštitu svojih IT i komunikacionih resursa od ciljanih napada, kompjuterskih virusa i drugih oblika zloupotreba informacija. Naš je zadatak, kao kompanije koja se bavi naprednim IT sigurnosnim sistemima, da pored najsavremenijih rešenja, obezbedimo i kontinuiranu edukaciju u cilju podizanja svesti šire javnosti o važnosti preventivne zaštite od sajber kriminala”, rekla je Diana Gligorijević, direktor marketinga kompanije TeleGroup.\nEfikasna zaštita mreža i podataka podrazumeva korišćenje specijalizovanih uređaja i softverskih aplikacija direktno na mreži korisnika koji služe da na vreme uoče, zaustave i otklone pretnje i tako spreče značajne finansijske gubitke kompanija ili institucija, kao i gubitak poverenja korisnika, reputacije, krađu podataka, identiteta i sl.\n“Naše strateško opredjeljenje je da, pored ponude adekvatnih rešenja, najdirektnije radimo na povećanju uticaja i podizanju svesti šire javnosti o značaju strateškog ulaganja u informacionu bezbednost koju možemo smatrati osnovom ekonomske i društvene stabilnosti svake države. Kompanije, pa i institucije u regionu još uvek nemaju razvijenu svest o važnosti zaštite podataka i još se vode naivnim razmišljanjem da se hakerski napad neće desiti baš njima. Stvarnost je međutim, da se napadi dešavaju i da je za oporavak sistema potrebno mnogo više ne samo vremena već i finansijskih sredstava. Saniranje štete na kraju je skuplje od blagovremene implementacije sistema zaštite”, rekao je Dalibor Ratković, regionalni direktor prodaje ICT rešenja kompanije TeleGroup.\nNakon uvodnih predavanja renomirane kompanije predstavile su rešenja za zaštitu podataka, mreža, Cloud okruženja i aplikacija. Prvo predavanje održao je Luther Knight, predstavnik kompanije IBM, koji je govorio o zaštiti mobilnih uređaja. Integracijom sa ISAM (Security Access Manager), DataPower (Gateway) i Trusteer (Mobile Security) IBM upotpunjuje svoj Security portfolio.\nRonald Pool, stručnjak za informacionu bezbednost, ukazao je da je sve teže i teže nositi se sa pretnjama kojima smo izloženi gotovo svakodnevno i predstavio savremena i efikasna rešenja kompanije Trend Micro u zaštiti aplikacija i podataka.\nMartin Koldovsky iz kompanije Check Point, koja predstavlja međunarodnog lidera u oblasti IT bezbednosti, predstavio je rešenja za beskompromisnu zaštitu mreže, podataka i krajnjih korisnika.\nAnna Rewers predstavila je ukratko kompaniju SafeNet koja se danas nalazi u sastavu kompanije Gemalto. Uz novu upotrebu SafeNet Identity i Data Protection rešenja, Gemalto omogućava preduzećima svih tržišnih vertikala uključujući finansijske, vladine i državne institucije, korišćenje inovativnih metoda enkripcije, najbolje u klasi kriptološke tehnike upravljanja, rešenja za autentifikaciju i identifikaciju.\nSven Müller, predstavnik kompanije F5, ukazao je na savremene napade na aplikativnom nivou “Layer 7” i istakao F5 načine zaštite istih, tzv. “Layer 7 DDOS” sistem zaštite. Kompanija F5 nudi rešenja u oblasti različitih aplikacija. Omogućava organizacijama da besprekorno optimizuju Cloud, Data Centar i Software Defined Networking (SDN) razvoj u cilju uspešne isporuke aplikacija svim vrstama organizacija, bilo kada i bilo gde.\nMilan Mitić, predstavnik kompanije TeleGroup, predstavio je rešenja za zaštitu video sadržaja partnerske kompanije Verimatrix, priznatog lidera u oblasti softvera zasnovanog na CA/DRM sigurnosnim rešenjima koja su implementirana i nagrađivana širom sveta. VCAS za Internet TV pruža kompletno multi-screen bezbednosno rešenje za OTT, uključujući prenos uživo i isporuku VoD, odnosno video-na-zahtev sadržaja. Verimatrix obezbeđuje 3-dimenzionalnu bezbednost sadržaja: jedan CA headend podržava više mreža, više slika i više slojeva zaštite.\nTeleGroup Infosec konferencija je pokrenuta sa ciljem podizanja nivoa informacione bezbednosti regiona zapadnog Balkana i pretenduje da postane jedan od najznačajnijih IT Security događaja na ovim prostorima. Kao IT kompanija koja se bavi sigurnosnim tehnologijama, želeli smo da podržimo napore regionalnih IT asocijacija u skretanju pažnje državnim strukturama i široj javnosti o informacionoj bezbednosti kao najznačajnijem resursu svake države kao i postojanju sve sofisticiranijih pretnji u sajber prostoru, koje mogu da ugroze stabilnost regionalne privrede i društva. U tom smislu je neophodno sistemsko uvođenje mehanizama zaštite od sajber kriminala, što je zajednička odgovornost državnih struktura i privrede, gde se od IT kompanija očekuje da obezbede kvalitetna rešenja.\nPrva Infosec konferencija održana je 2011. godine u Republici Srpskoj. Do danas je održano ukupno sedam konferencija na tržištu Srbije i Republike Srpske, jer se od 2013. godine konferencija održava dva puta godišnje na oba tržišta. Plan je da se u narednom periodu konferencija organizuje i na ostalim tržištima na kojima je TeleGroup poslovno prisutan.


Juronjuz Srbija počeo da emituje signal\nMedijska grupa Juronjuz (Euronews) Srbija počela je da emituje signal preko Pej TV (Pay TV) platformi, što predstavlja poslednju fazu pre početka emitovanja programa te televizije krajem maja.\nJuronjuz Srbija je brendirana afilijacija medijske mreže Juronjuz, a emitovaće lokalne, regionalne, nacionalne i međunarodne vesti na TV i digitalnim platformama, u produkciji sopstvenog tima novinara i dopisnika, saopšteno je 9. maja.\n“To je deo šire Juronjuz mreže koja emituje globalne vesti na više jezika, iz evropske perspektive, za više od 400 miliona domova, u 160 zemalja”, navodi se u saopštenju.\nIstiče se da će pokretanjem tog kanala srpski gledaoci dobiti mogućnost da saznaju vesti od informativnog kanala koji je posvećen objektivnom, nepristrasnom i preciznom novinarstvu, “koje Juronjuz porodica i njeni mediji promovišu svuda gde su prisutni”.\nGeneralni direktor Juronjuza Majkl Piters izjavio je da je veoma ponosan na “mali tim u Srbiji koji je neumorno radio u saradnji sa kolegama na pravljenju televizije koja će ponuditi prepoznatljive i nezavisne sadržaje publici na srpskom govornom području”.\n“Otkako je projekat najavljen u julu 2019, oformili smo fantastičan tim novinara koji su došli iz veoma različitih medija i koji svi dele strast prema informativnom novinarstvu i nezavisnom izveštavanju. Uveren sam da će novinari ‘Juronjuz Srbija’ poštovati visoke novinarske standarde i vrednosti za koje se ‘Juronjuz’ oduvek zalagao”, rekao je Piters.\nGlavni urednik “Juronjuz Srbija” Bojan Brkić rekao je da je velika čast voditi tim profesionalaca koji će doneti novu, evropsku perspektivu svakodnevnim događajima.\n“Bićemo posvećeni vrednostima ‘Juronjuza’ i naš rad će biti u skladu s najvažnijim principima novinarstva, dok objektivno i nepristrasno budemo izveštavali o unutrašnjim i međunarodnim pitanjima. Nadam se da će publika prepoznati naše napore i pratiti nas na našem putu stvaranja informativnog kanala od poverenja u Srbiji”, naglasio je Brkić.\nU strateškom poduhvatu da postane prvi “globalni medij na svetu”, Juronjuz je od novembra 2018. potpisao pet ugovora s medijskim i telekomunikacionim grupama o “brendiranim afilijacijama”, s namerom da izgradi pouzdan nezavisni informativni kanal u svakoj zemlji, dodaje se u saopštenju.\nJuronjuz je međunarodni informativni kanal koji se emituje u 160 zemalja sveta i distribuira u skoro 400 miliona domova – uključujući 73% domaćinstava u Evropskoj uniji i Velikoj Britaniji.\n“Svakog meseca, Juronjuz gleda više od 140 miliona ljudi, na TV i digitalnim platformama, prema podacima Globalnog veb indeksa za 2020. godinu”, ističe se u saopštenju.\nUpišite tekst * 3 × = 15


Kirbi: Interes SAD stabilan region\nKirbi: Ahtisarijev plan sadrži velike mogućnosti za Srbe na severu Kosova.\nGovoreći o evropskom putu Srbije, ambasador SAD podseća da će pregovori sa Unijom trajati osam do deset godina, čak i da započnu - sutra.\nČak i da sutra počnu pregovori sa Unijom, oni će trajati osam do 10 godina, ocenio je ambasador SAD Majkl Kirbi, dok je potpredsednica Vlade Srbije Suzana Grubješić izjavila da su male šanse da 10. oktobra, u izveštaju Evropske komisije Srbija dobije preporuku za otpočinjanje pregovora u decembru.\nNovi američki ambasador u Srbiji Majkl Kirbi izjavio je da se ne razmatra mogućnost podele Kosova, pošto se, kako je rekao, mora doći do trajnog rešenja koje će ljudima omogućiti da kontrolišu svoju sudbinu. U današnjem intevjuu agenciji Fonet Kirbi je istakao da je napredak oko problema Kosova moguć, s obzirom da su i predsednik i premijer Srbije izrazili spremnost za razgovore sa predstavnicima Kosova. Naš primarni interes je stabilnost regiona i rešenje na Kosovu koje će ukloniti probleme, objasnio je Kirbi:\n“Mislim da treba puno da razgovaramo. Ahtisarijev plan već sadrži velike mogućnosti za Srbe na severu Kosova da kontrolišu mnoge od svojih interesa. Na jugu Kosova je već ostvaren napredak, a tamo živi dosta Srba”.\nGovoreći o evropskom putu Srbije ambasador SAD je ocenio da se Srbija kreće u dobrom smeru, ali i da su za Srbiju neophodne reforme koje je nužno napraviti radi ulaska u EU. A to neće ići brzo, istakao je Kirbi:\n“Čak i kada bi pregovori o priključenju Uniji počeli sutra, oni će trajati osam do 10 godina do konačnog završetka. Pretpostavljam da to zavisi od toga šta vi smatrate žurbom, ali to svakako neće ići brzo, bez obzira na sve.”\nA govoreći o datumima, potpredsednica Vlade Srbije zadužena za evropske integracije Suzana Grubješić je ocenila da su male šanse da Evropska komisija preporuči zemljama članicama EU da sa Srbijom u decembru otpočnu pregovori o pristupanju. Posle sastanka sa šefom Odbora za evropske poslove nemačkog Bundestaga Ginterom Krihbaumom, ona je rekla da će izveštaj o napretku Srbija dobiti u sredu 10. oktobra, ali da je prava šansa Srbije za dobijanje datuma proleće iduće godine:\n“Moramo imati u vidu da je izveštaj Evropske komisije jedan presek stanja u roku od godinu dana, i to u svim oblastima. I da nije bilo realno očekivati da u decembru dobijemo datum za otpočinjanje pregovora, jer prva polovina ove godine je prošla u izbornim radnjama, dva meseca u konstituisanju vlade. Ovo nije opravdanje, nije izgovor, ovo je sled događaja ove godine u Srbiji”, konstatuje Grubješić.\nEvropske integracije Srbije su indirektno bile tema današnje debate u okviru Međunarodnog prajd foruma, na kome je poslanica Evropskog parlamenta iz Holandije Marija Kornelisen ocenila da je Vlada Srbije doživela veliki neuspeh, bez obzira da li nije mogla ili nije htela da obezbedi zaštitu Parade ponosa:\n“To će ostaviti posledice. Parada ponosa sama po sebi nije preduslov za evropske integracije, ali su u njoj sadržana najmanje tri uslova - sloboda izražavanja i okupljanja, sloboda od diskriminacije i sposobnost vlade da uspostavi vladavinu prava”, navodi Kornelisen.\nA ako se govori o borbi za ljudska prava, moglo bi se reći da su petooktobarskim promenama stvoreni uslovi da se ova pitanja otvore i u Srbiji. Ipak, zanimljivo je da se na 12-tu godišnjicu velikih demonstracija u kojima je srušen režim Slobodana Miloševića u Beogradu ne govori previše o tom događaju. Iz vrha vlasti nema reagovanja na današnju godišnjicu, nekoliko stranačkih lidera je dalo svoje viđenje tih zbivanja, a razočarenje građana time gde se Srbija nalazi 12 godina kasnije je ipak najjasnija poruka o tome šta se očekivalo 5-tog oktobra 2000. godine.


Goran 19/04/2021, 13:30\nOMLADINSKA LIGA SRBIJE – 30. KOLO:\nPuleni trenera Nenada Brnovića su u jednoj veoma zahtevnoj utakmici u Kragujevcu uspeli teškom mukom da dođu do pobede i do osvajanja nova tri boda. Utakmica je obilovala žestokim duelima, još žešćim startovima, a sve vreme se igralo u jakom ritmu. Pobedonosni gol za naše omladince je postigao Kovinić u 80. minutu, samo pet minuta nakon što je sa klupe ušao na teren. Golu je dosta kumovao i golman domaćina, koji je ispustio loptu nakon centaršuta sa desne strane, a Kovinić se tu najbolje snašao, prigrabio loptu i uputio je u mrežu, za veliku radost crno-belih.\nPobedom u Kragujevcu, Partizan je iskoristio poraz vodećeg Brodarca protiv Čukaričkog na Banovom brdu (4:1 za domaćina) i sada je, sa 5 bodova zaostatka za Brodarcem, ponovo u trci za titulom šampiona. Iz te trke polako otpada novosadska Vojvodina, kojoj protiv Radničkog na Novom Beogradu nije bilo dovoljno ni vođstvo od 0:2 na poluvremenu, jer je utakmica završena 2:2, čime je Vojvodina izgubila dva velika boda. Do kraja šampionata je preostalo još 8 kola, a crno-beli omladinci već narednog vikenda dočekuju Vojvodinu, dok će u 35. kolu dočekati početkom maja meseca i trenutno vodeći Brodarac. Sve je još otvoreno, a šanse omladinaca Partizana u trci za najviši plasman bi bile danas još značajno veće samo da nisu na onakav način pre par kola drastično oštećeni, kada su iz skandalozno dosuđenog penala od strane sudije Đorđića izgubili večiti derbi (0:1). Dodajte na gore prikazanoj tabeli Partizanu jedan bod i oduzmite Crvenoj zvezdi dva boda, pa vidite i sami…\nKADETSKA LIGA SRBIJE – 30. KOLO:\nNaši kadeti već par sedmica igraju svoje utakmice bez svog obolelog trenera Vladimira Ješića (uspešno se oporavlja od posledica virusa i vrlo brzo će se vratiti svojim obavezama), ali i predvođeni Nikolom Jovanićem (inače trenerom pionira) nastavljaju da dominiraju u Kadetskoj ligi Srbije! Na tradicionalno teškom gostovanju Zemunu, bez obzira da li se te utakmice igraju u Gornjoj Varoši ili kao ovaj put na Adi Ciganliji, ostvarena je 18. uzastopna prvenstvena pobeda, a jedini pogodak na utakmici vredan tri boda delo je štopera Stjepanovića, u finišu meča (80. minut).\nU sledećem (31.) kolu nas očekuje derbi čitave polusezone Kadetske lige Srbije, jer u „Zemunelo“ dolazi ekipa Vojvodine – tim koji je praktično ostao jedini ozbiljan konkurent kadetima Partizana u borbi za titulu i ekipa koja je jesenas u Novom Sadu savladala crno-bele kadete sa 2:1. Nakon te utakmice je započela fenomenalna pobedonosna serija pulena trenera Jovanića i ta serija traje do danas. Potpuno je jasno da bi kadeti Partizana narednog vikenda, pobedom nad Vojvodinom, došli praktično na prag osvajanja titule šampiona.\nPRVA LIGA PIONIRA BEOGRADA – 19 . KOLO:\nNaši pioniri i njihov trener Nikola Jovanić nastavljaju da „terorišu“ konkurenciju u svojoj ligi. Za vikend je stradao obrenovački Radnički, koji je pobeđen čak sa 0:11. To je osma pobeda zaredom naših pionira (poslednjih 6 su ostvarene u prolećnoj polusezoni),a iz ove serije vredi posebno istaknuti dve činjenice: Unutar nje se nalaze i pobede nad konkurentima za 1. mesto (Crvena zvezda je pobeđena sa 3:0, a Čukarički sa 1:0), a u toku ove serije su rezultatski „uništeni“ Voždovac i sad obrenovački Radnički na njihovim terenima (Voždovac nedavno sa 1:11 i sad Obrenovčani sa 0:11), kao i Zemun na našem terenu (9:1)!\nNema šta, pioniri Partizana se nalaze u vrhunskoj formi i nadamo se da, ako već to ne uspeju ranije, da će onda u poslednjem 26. kolu, na gostovanju večitom rivalu, zabeležiti odlučujuću pobedu koja bi im donela titulu.\nPRVA LIGA PETLIĆA BEOGRADA (grupa „A“) – 5. KOLO:\nNaši petlići koji ovog proleća igraju svoju ligu nisu oni isti petlići koji su jesenas igrali (i završili) ligu bez izgubljenog boda. Naime, jesenas je za crno-bele nastupalo godište 2008. sa trenerom Slađanom Šćepovićem, a sada najkvalitetniju ligu petlića na nivou grada igra godište 2009. koje praktično pripada predpetlićima, a koje vodi trener Zoran Kraljević. Ova liga je specifična jer ekipe igraju sa samo 9 igrača, na „skraćenom“ terenu, sa trajanjem utakmica 2 x 35 minuta.\nCrno-beli dečaci se polako ali sigurno uklapaju u borbe sa starijom decom i evo, posle pet kola, zabeležili su i svoju drugu pobedu, sa kojom dokazuju svoju konkurentnost i probijaju se ka vrhu tabele.\nOsim zvaničnih takmičenja u mlađim kategorijama, čiji smo pregled dešavanja od prethodnog vikenda gore prezentovali, postoje i nezvanična takmičenja u konkurenciji mlađih omladinaca (2003), mlađih kadeta (2005) i mlađih pionira (2007). Reč je o tzv. prelaznim godištima i od velike je važnosti da i ovi dečaci imaju redovna takmičenja, pre nego što psiho-fizički budu potpuno u stanju da iz jedne zvanične uzrasne takmičarske kategorije pređu u drugu, onu višu kategoriju. U ovim nezvaničnim takmičenjima se ne proglašavaju zvanično šampioni, na mnogim utakmicama nema i zvaničnog delegata FSB-a, ali su to ipak takmičenja koja se redovno prate od strane onih koji vole omladinski fudbal, a Omladinska škola FK Partizan im pristupa sa punom posvećenošću.\nLIGA MLAĐIH OMLADINACA BEOGRADA (grupa „A“) – 23. KOLO:\nBrodarac – Partizan 2:3\nMlađe omladince sa klupe predvodi trener Nenad Đukanović, a prethodnog vikenda su se njegovi momci uspešno revanširali Brodarcu za ubedljiv jesenji poraz i savladali ga ovaj put kao gosti. Na taj način su se crno-beli vratili na pobednički kolosek, s obzirom da su u prethodnom kolu (kao domaćini Radničkom sa Novog Beograda) doživeli svoj drugi i do sada poslednji prvenstveni poraz, uz 17 pobeda.\nU ovoj ligi ima dosta zaostalih, još uvek neodigranih utakmica, a trenutna situacija na vrhu tabele je sledeća:\n1. Partizan 51 bod (19 odigranih utakmica)\n2. Rad 48 bodova (20 odigranih utakmica)\n3. OFK Beograd 42 boda (19 odigranih utakmica)\n4. Radnički (Novi Beograd) 40 bodova (21 odigrana utakmica)\nLiga ima 16 klubova, dakle ukupno treba da se odigra punih 30 kola.\nLIGA MLAĐIH KADETA BEOGRADA (grupa „A“) – 26. KOLO:\nLokomotiva – Partizan 0:4\nMlađe kadete sa klupe predvodi trener Dragan Kecman. Njegovi puleni su kao gosti slavili ubedljivu pobedu, a situacija na tabeli u ovoj ligi je takva da je Čukarički na vrhu i to tako što je već odmakao svim pratiocima na ogromnu (dvocifrenu) bodovnu razliku:\n1. Čukarički 71 bod (25 odigranih utakmica)\n2. Partizan 60 bodova (23 odigrane utakmica)\n3. Crvena zvezda 56 bodova (24 odigrane utakmica)\nLiga ima 18 klubova, dakle ukupno treba da se odigraju 34 kola. Jasno je da crno-beli mlađi kadeti ne mogu da se domognu najvišeg plasmana, ali će svakako želeti da prvenstvo završe ispred večitog rivala, kao i da se prikažu u što boljem svetlu u derbi utakmici protiv Čukaričkog, kojeg dočekuju krajem šampionata (32. kolo) u\nLIGA MLAĐIH PIONIRA BEOGRADA (grupa „A“) – 26. KOLO:\nCrvena zvezda – Partizan 1:3\nOvo je zaista bio vikend mlađih pionira Partizana i njihovog trenera Đorđija Ćetkovića! Naši crno-beli dečaci su gostovali u večitom derbiju i ono što im nije pošlo za rukom jesenas (kada je bilo 0:0 u „Zemunelu“), sada im je uspelo – večiti rival je, više nego zasluženo i više igrački nego rezultatski, savladan sa ubedljivih 1:3! Ovom pobedom je Partizan još više učvrstio svoje ionako ubedljivo vođstvo na tabeli lige, što se vidi i iz priložene tabele:\nDa se vratimo na jučerašnji večiti derbi, kojeg ste imali prilike da gledate u direktnom prenosu na jutjub-kanalu FK Partizan: Crno-beli mlađi pioniri su poveli sa 0:1 golom Radosavljevića (14. minut), nakon što su i pre toga naši dečaci propustili par lepih prilika za vođstvo. Domaćin je izjednačio iz svoje jedine ozbiljnije situacije u prvom poluvremenu, da bi Popov u 34. minutu doneo novu prednost Partizanu. Konačan rezultat je postavio ponovo Popov u samom finišu – igrao se 66. minut (utakmice u ovom uzrastu traju 2 x 35 = 70 minuta) kada se izborio u punom trku, u duelu „1 na 1“ sa protivničkim igračem, prvi stigao do lopte i jako lepo prebacio loptom istrčalog golmana Crvene zvezde i poslao loptu u nebranjenu mrežu. Simbolika ili ne, ali upravo na jučerašnji dan pre četiri godine je seniorski tim Partizana istovetnim rezultatom (1:3) kao gost savladao Crvenu zvezdu, u sezoni 2016/17 koja je, kao što to svi znamo i sa radošću se toga sećamo, okončana osvajanjem duple krune.\nPrevious article PARTIZAN SE OGLASIO O SUPERLIGI BOGATIH: To je ubistveno za fudbal, sledi amerikanizacija!\nNext article Više od igre – Svetlosti velegrada


Foto: Srna | Nagrada "Skender Kulenović" uručena Dragoslavu Mihailoviću\nSrna 18.09.2020 14:20\nBEOGRAD - Nagrada "Skender Kulenović - Književni vijenac Kozare" uručena je danas akademiku Dragoslavu Mihailoviću na svečanosti u zgradi Srpske akademije nauka i umetnosti /SANU/ u Beogradu.\nLaureatu je nagradu uručio gradonačelnik Prijedora Milenko Đaković, rekavši da je ovo prvi put da se to priznanje, zbog pandemije virusa korona, uručuje van Prijedora i Kozare.\n"Neizmerno nam je žao što Vas nismo mogli ugostiti na Kozari i u Prijedoru, ali smo srećni što to možemo da uradimo u hramu srpske nauke i umetnosti", istakao je Đaković.\nĐaković, koji je i predsjednik Organizacionog odbora Književnih susreta na Kozari, jedne od najstarijih književnih manifestacija u regionu, zahvalio je SANU za podršku.\nOn je, podsjetivši na istorijat i značaj te književne manifestacije, izrazio zadovoljstvo što su među 35 laureata, od kojih je prvi bio Branko Ćopić, njih 11 članovi SANU.\nĐaković je laureatu uručio i novčani dio nagrade i statuetu "Ljubijski rudar", u ime kompanije "Arselor Mital" Prijedor koja je tradicionalni sponzor nagrade Susreta.\nO ovogodišnjem laureatu jednoglasno je odlučio žiri, čiji je predsjednik Milo Lompar predstavio književni rad Mihailovića, te istakao da narod Kozare ovu nagradu uručuje velikom piscu srpske književnosti.\nMihajlović je zahvalio za veliko priznanje, navodeći da je u Prijedoru bio dva puta - kao prodavac knjiga i kao službenik cirkusa "Adrija".\n"Prijedorčani su na mene ostavili najbolji utisak i najtoplije im zahvaljujem za nagradu", rekao je Mihajlović novinarima, izrazivši zadovoljstvo što su ga se Prijedorčani sjetili.\nKnjiževni susreti na Kozari se, sa prekidom zbog posljednjeg rata, održavaju od 1964. godine.\nOdržavani su pod nazivom Susret mladih pjesnika BiH "Kozara", a pod današnjim nazivom i uz učešće afirmisanih književnika bivše države od 1978. godine.\nIste godine ustanovljena je i književna nagrada Susreta pod nazivom "Skender Kulenović".\nSkender Kulenović rođen je 2. septembra 1910. godine u Bosanskom Petrovcu, a preminuo je 25. januara 1978. godine u Beogradu. Zbog velikog književnog doprinosa izabran je 16. decembra 1965. godine za dopisnog člana SANU, a 21. marta 1974. godine za njenog redovnog člana.\nPrvi put u toku dugogodišnjeg postojanja Susreti, zbog pandemije virusa korona, neće biti održani kao uobičajeno na Kozari i u Prijedoru, nego će svi događaji i predviđeni učesnici biti snimani i postavljeni na sajtovima Književnih susreta i grada Prijedora, te emitovani na nekim televizijama.\nDragan Velikić izabran za člana Akademije u Budimpešti\nPriče o pravoslavlju, tradiciji i ljubavi pred trebinjskom publikom\nPromovisana knjiga Ranka Preradovića "Moji sagovornici"\nSrpska književnost u digitalnom formatu na sajmu u Frankfurtu\nKnjiga Svetog Jovana Damaskina na poklon NUB RS


Predsednik Srbije tokom puštanja u rad 'Balkanskog toka', dela 'Turskog toka' koji prolazi kroz Srbiju\nPredsednik Srbije Aleksandar Vučić pustio je 1. januara u rad deonicu gasovoda kroz teritoriju Srbije, kojom će se povezati na gasovod “Turski tok”.\nVučić je u Gospođincima u Vojvodini izjavio da je nova deonica gasovoda od ogromnog značaja za industriju i napredak srpske privrede.\n“Čestitam svima koji su radili. Ovo je važan dan za našu zemlju”, rekao je on.\nPredsednik Srbije je istakao da će Srbija nabavljati gas po ceni do 155 dolara, uz mnogo niže troškove transporta.\nOn je rekao i da će gas biti doveden u mnoge opštine u kojima ga trenutno nema i da će time ta mesta postati privlačnija za investiture.\n“Srbija je, uz podršku ruskih partnera, uspela da osigura snabdevanje svoje teritorije gasom”, naveo je Vučić.\nOtvaranju su, između ostalih, prisustvovali direktor javnog preduzeća Srbijagas Dušan Bajatović, ambasador Rusije Aleksandar Bocan Harčenko, ministar građevinarstva Tomislav Momirović.\nRadovi na postavljanju cevi za gasovod u Srbiji završeni su krajem decembra prošle godine, bez prisustva medija i zvaničnih ceremonija. Gasovod kroz Srbiju prolazi od bugarske do mađarske granice.\nPredsednik Srbije je u ranijoj izjavi medijima najavio da, nakon puštanja Turskog toka u rad, ostaje da se radi dalje na sekundarnoj gasifikaciji, odnosno da se gas sprovede do Vranja na jugu Srbije, Valjeva u centralnom i zapadnom delu, kao i do mesta na istoku i jugozapadu.\nKo je gradio gasovod u Srbiji?\nGasovod je na teritoriji Srbije gradilo mešovito rusko-srpsko preduzeće “Gastrans” u kome većinski paket od 51 odsto drži rusko državno preduzeće “Gasprom”, dok 49 odsto drži javno preduzeće “Srbijagas”, u stopostotnom vlasništvu države Srbije.\nSrbija je sredstva za izgradnju gasovoda, shodno vlasničkom udelu, obezbedila iz kredita kod komercijalnih banaka.\nKod banaka se zaduživalo javno preduzeće “Srbijagas”, a u slučaju da “Srbijagas” ne bude u mogućnosti da ispuni finansijske obaveze prema bankama - garantuje država Srbija.\nRuski projekat kojim se protok kroz Ukrajinu svodi na minimum\nAlternativa za propali projekat Južnog toka\nZamerke iz EU i na nov projekat\nNi novi gasovod kroz Srbiju nije u skladu sa regulativom Evropske unije, na šta je u više navrata upozoravala Energetska zajednica, regulatorno telo EU u oblasti energetike.\nIzgradnja novog gasovoda dodatno će ojačati monopolski položaj ruskog „Gasproma“ i javnog preduzeća "Srbijagas" na gasnom tržištu Srbije u narednih najmanje 20 godina, naveo je zamenik direktora Sekretarijata Energetske zajednice Dirk Bušle, prilikom predstavljanja Godišnjeg izveštaja tog tela o implementaciji propisa EU na onlajn konferenciji za medije 23. novembra.\nDirektor Sekretarijata Energetske zajednice Janez Kopač ukazao je na konferenciji za medije održanoj 17. decembra 2020. da je problem što je postojeća gasna infrastruktura u Srbiji „monopolizovana“ i da se ne koristi na efikasan način i tako da bude dostupna za sve učesnike na tržištu.\nOn je istakao da se koristi tek pedeset odsto gasne interkonekcije između Srbije i Mađarske kod mesta Horgoš, jer “Srbijagas” drži monopol i ne dozvoljava da gasovod koriste drugi ponuđači osim ruskog “Gasproma”.


Tanjug 23. februara 2020. 13:50\nNJUJORK – Majk Hjuz, poznatiji kao Med Majk, poginuo je kada se tokom eksperimenta srušila raketa koju je napravio pokušavajući da dokaže da je Zemlja ravna.\n„Naše misli i molitve usmerene su ka porodici i prijateljima Majka Hjuza tokom ovog teškog perioda. Ovo lansiranje oduvek je bilo njegov san i kanal Sajens bio je sa njim da zabeleži putovanje“, navodi se u saopštenju kanala Sajens , javlja Si-En-En.\nMajk Hjuz i Voldo Stejks napravili su raketu na parni pogon koja je prema njihovom planu trebalo da podigne Majka na visinu od oko 1.530 metara iznad pustinje, u blizini grada Bastrou, u američkoj saveznoj državi Kaliforniji, preneo je RTS.\nMajk je 2002. godine postavio Ginisov rekord u najdužem letu (skoku) luksuznom limuzinom, kada je u „linkoln taunkaru“ „preleteo“ 31 metar.


“Ovo NIJEDAN PREDSEDNIK nije imao u poslednjih 50 godina” Aleksandar Vučić o sastanku sa Trampom! - Objektiv“Ovo NIJEDAN PREDSEDNIK nije imao u poslednjih 50 godina” Aleksandar Vučić o sastanku sa Trampom! – Objektiv\nUpitan kolika je vrednost ekonomskog paketa, te da se pominje iznos od dve milijarde dolara, Vucičh je kazao da to ne ide baš tako, navodeći da je tu reč i o novcu koji se dobija kroz garantne šeme\n• 23:38 • 03.09.2020. • 03.09.2020.\nAleksandar Vučić nakon sastanka u Vašingtonu Foto: printscreen\n“Ako bismo noćas završili razgovore po američkom vremenu, mi bismo se spremili i dogovorili sa timom kojih je to pet, šest glavnih rečenica, onda bih imao dva, tri minuta sa predsednikom (Trampom). Mislim da nijedan predsednik to nije imao, sigurno ne u poslednjih 40,50 godina”, rekao je Vučić novinarima u Vašingtonu.\nSvakako ćemo se, kaže, spremiti za to “Imaćemo dobru poruku i za američki narod i za Srbe koji žive u Americi”, rekao je Vučić i dodao da ne želi da nagađa da li će doći do sastanka sa Trampom.


Budžetski deficit zahteva smanjivanje plata i penzija - Penzin\nPočetna Magazin Godine Ekonomija Budžetski deficit zahteva smanjivanje plata i penzija\nParalelno sa pripremama rebalansa budžeta za 2014. godinu teći će i nastavak pregovora sa Međunarodnim monetarnim fondom (MMF).\nDr Kosta Josifidis, profesor Ekonomskog fakulteta Univerziteta u Novom Sadu smatra da smanjivanje plata, pa čak i penzija, više nije realno izbeći. „Jednostavno, mala i nedovoljno transformisana ekonomija kakva je naša, ne može dugo da nosi teret visokih troškova balastne administracije iz nasleđenog perioda. I pravo je čudo da je uopšte i preživela“, kaže prof. Josifidis za novosadski Dnevnik.\n„Naravno, u pregovorima se može ići i na alternativna rešenja, jer je ekstremno nepopularno to što će se preduzimati. U tom smislu se i MMF-u mora predočiti da bi i oni trebalo da budu fleksibilniji, s obzirom na konglomerat mera, pre svega u smislu da će se morati rigorozno štedeti, ali da se istovremeno nikako ne smemo rastajati od mogućnosti kapitalne potrošnje, dakle, investiranja.“\nSa budžetskim deficitom, raste i javni dug. Ministarstvo finansija je saopštilo da je javni dug dosegao 62,3% BDP-a. Postoji zabrinutost da Srbija neće biti u mogućnosti da servisira dospele obaveze prema starim poveriocima.\n„Dalje zaduživanje u funkciji servisiranja postojećih dugova je neizbežno u kratkom roku, pri čemu ostaje otvoreno samo pod tim uslovima. Paralelno se, naravno, mogu voditi pregovori za reprogramiranje dugova kao i obezbeđivati pretpostavke za dugoročni ekonomski rast, a to su investicije. I to, pre svega, strane direktne investicije, bez obzira na boju i miris, i bez namere da potcenjujem mogućnosti domaćeg kapitala, koji, treba i to ipak reći, do sada nije pokazivao neku veliku želju da se uključi u proces dugoročnog investiranja.“\nProf. Josifidis smatra da se najavljene ekonomske preporuke Evropske komisije neće bitno razlikovati od onoga što od Srbije očekuje MMF. „Jedino što se u pogledu MMF-a radi o hitnosti mera, dok Evropska komisija može da uslovi promene u dužim vremenskim razmacima.“\nViše: o politici NBS-a, bankama kao „svetim kravama“ čitajte u Dnevniku.\nTags:budžetski deficitdirektne strane investicijeekonomijaEvropska komisijafinansijeinvesticijeMeđunarodni monetarni fond MMFMMFpenzijeplateprivredarast javnog dugasmanjivanje plata i penzijaSrbijaštednja


ŽFK Spartak | Uskoro počinje nova sezona Lige šampiona\nUskoro počinje nova sezona Lige šampiona UEFA LIGA ŠAMPIONA 2017/18\nPostavio Admin: 15. 06. 2017.\nStadion Dinama iz Kieva, mesto odigravanja finalne utakmice Lige šampiona 2018. godine\nUEFA je odredila klubove domaćine kvalifikacionih grupa\nNa adresu svih učesnika kvalifikacija za UEFA Lige šampiona za žene za sezonu 2017/18 stigle su informacije vezane za učešće klubova u najelitnijem evropskom takmičenju.\nŽrebanje će se obaviti 23. juna (13:30) u Evropskoj kući fudbala UEFA u Nionu. Nakon žreba ćemo znati ko će biti Spartakove protivnice, u kojoj će se kvalifikacionoj grupi nalaziti, kao i mesto gde će Spartak ove godine putovati na kvalifikacije za UEFA Ligu šampiona.\nKvalifikaciona runda Lige šampiona je na programu od 22. do 27. avgusta 2017. godine.\nU kvalifikacijama za žensku UEFA Ligu šampiona 2017/18 boriće se 40 ekipa u 10 kvalifikacionih grupa, od kojih 10 najboljih-prvoplasiranih će izboriti plasman u šesnaestinu finala Lige šampina, kao i jedna najbolje drugoplasirana ekipa iz 10 kvalifikacionih grupa.\nŠampionke Srbije su na zasluženom odmoru, sve do 10. jula kada je planirana prozivka igračica u Subotici i početak priprema za Evropu.


Novavax vakcina efikasna u 89,3 posto slučajeva, potvrdilo testiranje faze tri\nDetalj iz Novavax laboratorije\nPokazalo se da je nova vakcina protiv korona virusa 89,3 posto efikasna protiv COVID-19 u velikim ispitivanjima u Velikoj Britaniji, javlja BBC.\nPokazalo se da je vakcina 89,3 efikasna u prevenciji COVID-19 kod učesnika u trećoj fazi kliničkog ispitivanja u Velikoj Britaniji, koje je obuhvatilo više od 15.000 ljudi između 18 i 84 godine, od kojih je 27 posto starijih od 65 godina, saopštio je Novavax.\nBritanski premijer Boris Johnson je pozdravio "dobre vijesti" i rekao da će britansko regulatorno tijelo nadležno za lijekove sada procijeniti vakcinu.\nVelika Britanija osigurala je 60 miliona doza, koje će se proizvoditi u Stockton-on-Teesu.\nOčekuje se da će se doze isporučiti u drugoj polovini ove godine, ako ih odobri Regulatorna agencija za lijekove i zdravstvene proizvode (MHRA), rekla je vlada.\nVakcina Novavax prva je pokazala i efikasnost protiv nove varijante virusa otkrivene u Velikoj Britaniji, izjavio je medicinski urednik BBC-a Fergus Walsh.\nVakcina Novavax je tek druga koja je ušla u velika ispitivanja u Velikoj Britaniji, drugu je razvio Univerzitet u Oxfordu.\nIspitivanje je provedeno u saradnji s Radnom grupom za vakcine vlade Velike Britanije čije je predsjedavajući Clive Dix pozdravio "spektakularne rezultate".\nSekretar za zdravstvo Matt Hancock rekao je da je NHS "spreman" za izbacivanje vakcine ako bude odobrena.\n"Ovo su pozitivne vijesti i, ako ih odobri regulator za lijekove, vakcina Novavax biće značajan poticaj našem programu cijepljenja i još jedno oružje u našem arsenalu za borbu protiv ovog groznog virusa. Ponosan sam što je Velika Britanija na čelu još jednog medicinskog prodora i želim zahvaliti briljantnim naučnicima i istraživačima, kao i desetinama hiljada nesebičnih dobrovoljaca koji su se parkirali na kliničkim ispitivanjima", kazao je Hancock.\nNovavax testira svoje cjepivo protiv novog soja korona virusa\nNadhim Zahawi, ministar odgovoran za uvođenje vakcine, dodao je:\n"Budući da sam i sam učestvovao u ekspertimentu Novavaxova cjepiva, posebno sam oduševljen kad vidim takve pozitivne rezultate. Želim zahvaliti hiljadama pokusnih dobrovoljaca bez kojih ovi rezultati ne bi imali bilo moguće. "


Epidemija gripa na vrhuncu - Radio televizija Bor\nBOR - Prema zvaničnim podacima broj obolelih od gripa u Srbiji veći je od 85 hiljada, a od komplikacija koje je izazvao preminule su 23 osobe. Stručnjaci smatraju da je epidemija na vrhuncu i da se za desetak dana može očekivati njeno jenjavanje i smanjenj broja pacijenata. Broj obolelih od gripa raste i u Boru i trenutno ih ima više od stotinu potvrđenih, ali se smatra da je broj obolelih znatno veći jer se njihova oboljenja zbog drugačijih simptoma ne vode kao grip.\nKao jednu od mera prevencije u Srbiji je za nedelju dana produžen zimski raspust za decu osnovnih i srednjih škola.\nIpak, podizanje imunosistema, vakcinacija protiv gripa, izbegavanje većih okupljanja i pojačano održavanje lične higijene, pre svega ruku i usta najbolja su zaštita od gripa i od komplikacija do kojih on može da dovede, kaže učitelj zdravlja dr Petar Paunović.\nVirus gripa tipa A je veoma agresivan, izaziva visoku telesnu temperaturu koja se vrlo teško spušta, bolove u mišićima i zglobovima, a pacijenata kao posledica često dolazi i do pojave upale pluća ili bronhitisa.\nViše iz ove kategorije Počinje sezona alergija »


Press Online :: Fudbal :: Advokat: Pobedom protiv Danske nadoknadićemo kaznu UEFA\nAdvokat: Pobedom protiv Danske nadoknadićemo kaznu UEFA\nSelektor fudbalske reprezentacije Srbije Dik Advokat rekao je danas da je i dalje optimista kada je u pitanju plasman na šampionat Evrope u Francuskoj, uprkos kazni Evropske fudbalske unije (UEFA) od minus tri boda zbog prekida utakmice sa Albanijom.\n"Drago mi je što momci vole da igraju za svoj zemlju, to se posebno videlo protiv Albanije. Igrači su motivisani da ostvare dobar rezultat protiv Danske i ukoliko pobedimo nadoknadićemo tri boda koja nam je oduzela UEFA. Sve je u grupi još uvek otvoreno i verujem da će tim pobedom protiv Danaca podići samopouzdanje", izjavio je Advokat na konferenciji za medije u hotelu Hajat, na kojoj je saopštio spisak igrača za meč sa Dancima i prijateljski duel sa Grcima.\nOn je dodao da će protiv Danske prvi put u karijeri predvoditi tim pred praznim tribinama, za razliku od danskog kolege Mortena Olsena koji je imao takvu situaciju.\n"Jeste neobično, ali se pripremamo na to. Kada pogledamo tabelu jasno je da nam je pobeda neophodna i uložićemo mnogo trudi da bismo do nje došli", naveo je holandski stručnjak.\nPrema njegovim rečima povređeni zamenik kapitena Aleksandar Kolarov nalazi se na spisku jer ima veliku želju da igra za reprezentaciju.\n"On će doći u Beograd i radiće po posebnom tretmanu, pošto ima nagoveštaja da oporavak ide u dobrom smeru. Videćemo narednih dana, iako ne želimo da rizikujemo".\nAdvokat je prokomentarisao i mogućnost pozivanja Marka Vejinović, koji pruža odlične partije u Viteseu.\n"Čitao sam u srpskim medijima da sam poslao Željka Petrovića da ga gleda, što niej tačno. Istina je da ga pratimo, ali u ovom trenutku imamo dovoljno igrača u veznom redu i moraće da sačeka. Osim toga, nemam vremena da eksperimentišem, potreban nam je rezultat", jasan je selektor.\nOn je iskoristio priliku da još jednom naglasi da odluku UEFA, koja je srpskom timu oduzela tri boda zbog prekida meča sa Albanijom, smatra lošom.\n"Razočaran sam jer je kažnjena samo jedna strana. Nismo mi započeli incident, posle svega hteli smo da igramo, ali su to Albanci odbili", ocenio je Advokat..\nNa pitanje novinara zašto nije uživo gledao večiti derbi između Partizana i Crvene zvezde, Advokat je rekao:\n"Gledao sam derbi na televiziji, a na utakmici su bila dvojica mojih pomoćnika", objasnio je selektor Srbije.\nSrbija će 14. novembra dočekati Dance na stadionu Partizana, a utakmica koja će početi u 20.45 sati igraće se bez publike zbog kazne Evropske fudbalske unije (UEFA) nakon prekida meča sa Albanijom.\nČetiri dana kasnije srpski nacionalni tim odigraće prijateljski meč sa Grcima, u Hanji, na ostrvu Krit, od 18 sati.\nPripreme za predstojeća dva meča počinju u ponedeljak, 10. novembra, u Sportskom centru FS u Staroj Pazovi.


Nemačku vizu od početka decembra prošle godine tražilo je "11 odsto stanovništva Kosova", navode prištinski mediji na albanskom.\nNemačke vlasti su pre nekoliko godina uvele privilegije za radnike sa Balkana, što je Albancima sa KiM učinilo Nemačku ciljanom destinacijom.\nKoliko je zahteva podneto ambasadama drugih zemalja\nAmbasada Hrvatske, u periodu od novembra do marta, primila je 1.944 zahteva.\nU Prištini ističu da je intenzitet podnošenja zahteva za vize nemačkoj ambasadi konstantno visok i ako se trend nastavi, samo za godinu dana trećina žitelja će želeti da napusti KiM.\nSociolozi upozoravaju da ovi podaci uznemiruju, a kao glavne faktore ističu ekonomske i obrazovne.\n28.06.2022 Kosovska Policija: Uhapšen državljanin Srbije (1525)\n28.06.2022 Mladić iz Beograda uhapšen nakon parastosa na Gazimestanu (476)


Foto: Ilustracija | Uhapšen vozač osumnjičen da je usmrtio pješaka pa pobjegao\nN.N. 19.02.2019 13:12\nKAKANJ - Na lokalnom putu u mjestu Brežani, opština Kakanj, juče u 17 sati dogodila se saobraćajna nesreća u kojoj je učestvovalo nepoznato vozilo, a kojim je upravljao vozač koji je pobjegao sa mjesta nesreće.\nNakon potrage za nesavjesnim vozačem, policija je utvrdila da je u nesreći učestvovalo kombi vozilo fijat dukato kojim je upravljao B. E. (37) iz Kaknja, a koji se dovodi u vezu sa smrću pješaka, prenosi "Avaz.ba".\nNakon što je pronađen, B. E. je uhapšen i zadržan zbog sumnje da je učestvovao u nesreći, kao i još dvije osobe iz Kaknja, dok je sporno vozilo izmješteno na službeni parking PS Kakanj, gdje će biti predmet potrebnih provjera i vještačenja.\nSaobraćajka Udes Hapšenje Pješak Kakanj Policija


02.03.2020 u 20:11\nErdogan: Ovo je tek početak\nANKARA - Turski predsednik Redžep Tajip Erdogan zatražio je da se snage sirijske vlade na severozapadu te zemlje povuku do linija koje je odredila Turska, upozorivši da su gubici koje su sirijske snage pretrpele u napadima Turske i pobunjenika „samo početak”. „Ljudski gubici i gubici u opremi (sirijskog) režima su samo početak. Ako se ne povuku do granica koje je odredila Turska što je pre moguće, neće im glava ostati na ramenima”, rekao je Erdogan u govoru u Ankari, prenosi Rojters. On je, govoreći o turskoj operaciji Prolećni štit u Idlibu, koja je počela 27. februara, upozorio da će vojska sirijskog predsednika Bašara al-Asada pretrpeti teške gubitke, dodaje AP, prenosi Tanjug. „Pokrenuli smo operaciju nakon što je 34 naša vojnika ubijena u Idlibu. Nećemo ostaviti bez odgovora\n01.03.2020 u 12:34\nAnkara pokrenula ofanzivu u Idlibu\nDAMASK – Sirijska vojska proglasila je vazdušni prostor iznad severozapadnog dela Sirije zatvorenim za avione i dronove, upozorivši da će oboriti bilo koju letelicu koja prekrši zabranu letenja, javili su danas državni mediji. „Bilo koja letelica koja prekrši zabranu letenja u našem vazdušnom prostoru smatraće se neprijateljskim i biće oborena”, rekao je vojni izvor agenciji Sana. Odluka sirijske vojske dolazi nakon što je turska agencija Anadolija javila da je avion sirijske vlade oboren u severozapadnoj provinciji Idlib, što su sirijski državni mediji demantovali. U međuvremenu, sirijski mediji su javili da su sirijske snage oborile turski dron, prenosi Tanjug. Vazdušni udari snaga sirijske vlade deo su ofanzive čiji je cilj zauzimanje Idliba, jedne od poslednjih preostalih\n01.03.2020 u 11:25\nTurske snage oborile dva sirijska aviona\nDAMASK – Turske snage oborile su dva sirijska borbena aviona iznad provincije Idlib na severozapadu Sirije, a njihovi piloti su uspeli da se bezbedno katapultiraju, javila je danas zvanična sirijska agencija SANA. Incident se desio u vreme jačanja tenzija i sukoba u Idlibu između Turske i sirijskih snaga, javio je Rojters. Turska je izgubila 55 vojnika u provinciji Idlib tokom februara, prenosi Tanjug. Sirijska vojska proglasila je nešto ranije danas vazdušni prostor iznad severozapadnog dela Sirije zatvorenim za avione i dronove, upozorivši da će oboriti svaku letelicu koja prekrši zabranu letenja, javili su danas državni mediji.\n28.02.2020 u 21:03\nVašington - Predsednici SAD i Turske, Donald Tramp i Redžep Tajip Erdogan, pozvali su Siriju i Rusiju da obustave vojnu ofanzivu u sirijskoj provinciji Idlib, saopštila je Bela kuća. „Lideri, koji su imali telefonski razgovor, usaglasili su se da Rusija i sirijski režim treba da obustave ofanzivu kako bi se izbegla smrt nedužnih civila i raseljenih ljudi”, dodaje se u saopštenju. Tramp je Erdoganu izjavio saučešće zbog pogibije 33 turska vojnika u napadu pripisanom snagama sirijskog predsednika Bašara el Asada. Turska vojska je kao odgovor sprovela napade na severozapadu Sirije, prenosi Beta.\n28.02.2020 u 09:10\nStradala 33 turska vojnika u Siriji\nANKARA – U vazdušnom napadu snaga sirijske vlade na turske snage na severozapadu Sirije poginula su 33 vojnika Turske, saopštile su vlasti u Ankari novi bilans. U sinoćnjem napadu poginulo je najviše turskih vojnika u jednom danu otkako je Ankara prvi put intervenisala u sirijskom sukobu 2016. godine. Napad predstavlja ozbiljnu eskalaciju u direktnom sukobu turskih i od Rusije podržanih sirijskih snaga, koji traje od početka februara. Vlasti turske provincije Hataj, koja se graniči sa sirijskom provincijom Idlib, navele su da su u napadu ranjena 32 vojnika. Od početka februara u Idlibu su do sada poginula 54 vojnika Turske. Ubrzo posle napada, generalni sekretar Ujedinjenih nacija Antonio Gutereš ponovo je apelovao da se odmah obustavi vatra i izrazio ozbiljnu zabrinutost zbog\nANKARA - Turski predsednik Redžep Tajip Erdogan sazvao je vanredni sastanak saveta za bezbednost zbog situacije na severozapadu Sirije, preneli su tamošnji mediji. Opoziciona Sirijska opservatorija za ljudska prava saopštila je da su 34 turska vojnika stradala u napadima u sirijskoj provinciji Idlib. Turske vlasti nisu potvrdile tu informaciju, prenosi Tanjug. Sirijske snage uz podršku Rusije od polovine decembra vode ofanzivu protiv pobunjenika i džihadističkih grupa u Idlibu što je izazvalo tenzije sa Turskom koja u toj oblasti ima vojnike.\n27.02.2020 u 21:27\nMOSKVA - Rusko Ministarstvo odbrane optužilo je Tursku da krši sporazum o Siriji jer podržava pobunjenike u provinciji Idlib. „Turska strana krši sporazum postignut u Sočiju i nastavlja da artiljerijskom paljbom podržava ilegalne naoružane grupe u Idlibu”, navodi se u saopštenju i dodaje da Turska takođe koristi bespilotne letelice, prenosi Beta. Sirijske snage uz podršku Rusije od polovine decembra vode ofanzivu protiv pobunjenika i džihadističkih grupa u Idlibu što je izazvalo tenzije sa Turskom koja u toj oblasti ima vojnike.\n25.02.2020 u 21:17\nSirijske vladine snage povratile grad u provinciji Idlib\nBEJRUT - Sirijske vladine snage povratile su grad Kafranbel na jugu provincije Idlib, jedan od prvih gradova koji se pridružio protestima protiv režima u Damasku, javila je nevladina Sirijska opservatorija za ljudska prava. Uz podršku ruske avijacije snage sirijske vlade povratile su taj grad kao i 18 sela na jugu Idliba u poslednjih 48 sati, i napredovale su dalje u toj severozapadnoj sirijskoj provinciji koja je dugo bila pod kontrolom ekstremista i pobunjenika, navela je ta nevladina organizacija. Ranije danas Opservatorija je javila da je namanje 19 civila poginulo u bombardovanju sirijske vlade na grad Idlib i mesta Biniš i Maret Misrin. Ta dva grada nalaze se oko 55 kilometara severno od Kafranbela. Od samog početka mirnih protesta protiv vlasti Bašara al Asada 2011.\nUprkos mestimičnim „nejasnim indicijama” i povremenom nedostatku „konkretnih dokaza”, najnoviji izveštaj o sudbini dvojice otetih mitropolita Alepa, Pavla Jazidžija (Antiohijska patrijaršija) i Jovana Ibrahima (Sirijska pravoslavna crkva), ubrzo po objavljivanju zavredeo je pažnju svetske javnosti. Gotovo sedam godina o dvojici sirijskih velikodostojnika ništa se pouzdano ne zna, iako je bilo mnogo pretpostavki o tome šta se desilo sa njima posle 22. aprila 2013, kada su ih muslimanski pobunjenici oteli negde između Alepa i granice sa Turskom. Istraga koju je sprovela grupa istraživača sa Mansurom Salibom na čelu, sirijskim istraživačem iz SAD\n09.12.2021 u 08:27\nBritanija prelazi na plan „Be“ zbog širenja omikron soja\n09.12.2021 u 08:26\nMešanje kovid vakcina bezbedno i efikasno\n09.12.2021 u 08:21\nSenat protiv Bajdena u vezi sa obaveznom vakcinacijom\n09.12.2021 u 08:17\nI Kanada objavila diplomatski bojkot Olimpijskih igara u Pekingu\n09.12.2021 u 08:13


Vesti online / Sport / Košarka / Čović: Uspeh juniora još više dobija na težini\nČović: Uspeh juniora još više dobija na težini\nPredsednik Crvene zvezde Nebojša Čović je rekao da uspeh juniora tog košarkaškog kluba dobija na težini jer su igrači bili najmlađi na turniru Evrolige, a bili su i potreseni zbog katastrofe koja je zadesila Srbiju.\nPredsednik Crvene zvezde Nebojša Čović\n"Ostvarili smo veliki uspeh. U konkurenciji odličnih timova, klubova koji zaista ulažu velika sredstva u mlađe kategorije osvojili smo prvo mesto. Trijumf još više dobija na težini ako se zna da smo imali najmlađu ekipu na turniru i da su igrači i članovi stručnog štaba bili veoma potrešeni zbog velike prirodne katastrofe koja je zadesila Srbiju", rekao je Čović za klupski sajt.\nJuniorski tim crveno-belih je osvojio Evroligu trijumfom na fajnal-foru igranom u Milanu.\n"Momci su ceo turnir odigrali na izuzetno visokom nivou, a posebno impozantnu partiju su pružili u finalu protiv slavnog Reala na čemu su nam čestitali svi eminentni ljudi iz sveta košarke koji su bili u Milanu", rekao je Čović.\nPrema njegovim rečima, ulaganje u mlađe kategorije je koncept koji će Zvezda još više razvijati.\n"Moramo da nastavimo da pravimo igrače. Imamo talentovanu decu, a ono što moramo da uradimo je da im omogućimo uslove u kojima će moći da se adekvatno razvijaju. U Zvezdi sve to posedujemo, počevši od infrasturkture u vidu dvorana, kvalitetnih trenera do jedinstvenog sistema obrazovanja koja nudimo toj deci", rekao je Čović.\nOn je istakao da je ponosan kako su igrači, stručni štab i svi zaposleni u košarkaškom klubu Crvena zvezda reagovali u kriznoj situaciji u Srbiji.\n"Na prvi znak velike katastrofe odmah smo u službi zbrinjavanja evakuisanih građana iz Obrenovca na raspolaganje stavili naše dve dvorane. Zaposleni su danonoćno radili kako bi sve pripremili za prihvat evakuisanih građana. Igrači, stručni štab i članovi uprave su na namenski račun uplatili novčana sredstva, a svi zajedno su skladištili robu koja je dopremana kao pomoć u ove prihvatne centre", rekao je Čović.\nOn je dodao da će Zvezda nastaviti da šalje apele za pomoć, kao i da će pratiti situaciju na terenu i shodno mogućnostima i potrebama pomagati ugroženo stanovništvo.\nKOŠARKA Čović: Favoriti smo da dobijemo organizaciju kvalifikacija\nKOŠARKA Čović: Makabi sada zna ko smo, ali nećemo euforiju\nKOŠARKA Prvi čovek Evrolige gost Crvene zvezde\nKOŠARKA Evroliga: Zvezda pala u Atini, ništa od TOP 16!